hotchpotch/miracl-hf-unified huggingface dataset:
ปรีไมราลีกา
ปรีไมราลีกา () หรือชื่อที่ใช้ปัจจุบันคือ ลีกานอช () ตามชื่อผู้สนับสนุนหลัก เป็นลีกการแข่งฟุตบอลอาชีพสูงสุดในโปรตุเกส ผู้ชนะในปัจจุบันคือ สโมสรฟุตบอลไบฟีกา ถือเป็นลีกอันดับ 6 ของยุโรปในการจัดอันดับของยูฟ่าใน ค.ศ. 2011 ทีมที่เข้าแข่งขันในแต่ละฤดูกาลมี 16 ทีม แต่มีเพียง 5 ทีมเท่านั้นที่เคยเป็นผู้ชนะเลิศ
เมื่อจบฤดูกาล 2 ทีมอันดับสุดท้ายของตารางจะตกชั้นลงในเล่นในซือกุงดาลีกา และทีมจากซือกุงดาลีกาจะเลื่อนชั้นขึ้นมา ส่วน 2 ทีมที่อันดับดีสุดจะได้ผ่านเข้าไปเล่นในยูฟ่าแชมเปียนส์ลีก โดยทีมชนะเลิศจะผ่านเข้าไปรอในรอบแบ่งกลุ่มและได้อยู่โถ 1 ในขณะที่ทีมอันดับ 2 จะต้องแข่งรอบเพลย์ออฟอีกทีหนึ่ง ส่วนอันดับ 3 จะมีสิทธิเข้าไปเล่นในยูฟ่ายูโรปาลีก
ดัชนีอุตสาหกรรมดาวโจนส์
ดัชนีอุตสาหกรรมดาวโจนส์ (), เป็นดัชนีตลาดหลักทรัพย์ดัชนีหนึ่ง และเป็นหนึ่งในดัชนีซึ่งถูกสร้างโดยชาลส์ ดาว บรรณาธิการวอลล์สตรีทเจอร์นัล และผู้ร่วมก่อตั้งดาวโจนส์แอนด์คอมพานี ปัจจุบันเป็นของกลุ่มซีเอ็มอีกรุ๊ป ชื่อของดัชนีอุตสาหกรรมดาวโจนส์ถูกตั้งขึ้นตามชื่อของชาลส์ ดาว และเอ็ดเวิร์ด โจนส์ นักสถิติ ดัชนีนี้แสดงถึงการซื้อขายหุ้นของบริษัทมหาชนขนาดใหญ่ 30 บริษัทในสหรัฐอเมริกาในระหว่างช่วงเวลาที่ตลาดหลักทรัพย์เปิดให้ซื้อขายตามปกติ มันเป็นดัชนีตลาดหลักทรัพย์สหรัฐอเมริกาที่เก่าแก่ที่สุดเป็นอันดับสองรองจากดัชนีคมนาคมดาวโจนส์ ซึ่งถูกสร้างโดยดาวเช่นกัน
มีเก
มีเกล อันเคล กอนซาเลซ กอนซาเลซ () หรือ มีเก () เกิดเมื่อวันที่ 14 มีนาคม ค.ศ. 1980 ที่เมืองเทร์รัสซา แคว้นคาเทโลเนีย เป็นนักฟุตบอลชาวสเปน เล่นให้กับสโมสรฟุตบอลคีโรนา ตำแหน่งกองหลัง
ชะนีมือดำ
ชะนีมือดำ () เป็นชะนีชนิดหนึ่ง มีชื่อวิทยาศาสตร์ว่า "Hylobates agilis"
จัดเป็นหนึ่งในสี่ชนิดของชะนีที่สามารถพบได้ในประเทศไทย ชะนีมือดำดั้งเดิมเคยถูกจัดให้เป็นชนิดย่อยของชะนีมือขาวหรือชะนีธรรมดา ("H. lar") เช่นเดียวกับชะนีมงกุฎ ("H. pileatus") แต่เมื่อมีการศึกษาเพิ่มเติมพบว่ามีบางอย่างที่แตกต่างออกไป เช่น เสียงร้องที่เป็นเอกลักษณ์เฉพาะกว่าและการแพร่กระจายพันธุ์ จึงจัดให้เป็นชนิดใหม่
ชะนีมือดำมีลักษณะทั่วไปคล้ายกับชะนีมือขาว โดยสีของลำตัวจะมีทั้งสีเทา, ดำ และสีน้ำตาลแก่ ซึ่งความแตกต่างของสีนี้จะไม่เกี่ยวกับเพศหรือวัยเช่นเดียวกับในชะนีมือขาว โดยที่ตัวใดเกิดเป็นสีใดก็จะเป็นสีนั้นไปตลอด ชะนีมือดำจะแตกต่างจากชะนีมือขาวตรงที่ขนที่มือและเท้าเป็นสีดำ อันเป็นที่มาของชื่อ บริเวณกระหม่อมแบนกว่า และมีขนข้างส่วนหัวยาวกว่า ทำให้เวลาดูทางด้านหน้าส่วนหัวจะเป็นรูปสามเหลี่ยม ในขณะที่ส่วนหัวของชะนีมือขาวจะดูเป็นรูปกลม
มีการแพร่กระจายพันธุ์ในประเทศไทย เฉพาะในป่าดิบภาคใต้ตอนล่างที่ติดกับมาเลเซียเท่านั้น จากนั้นจะพบได้ตลอดทั้งแหลมมลายู จนถึงเกาะสุมาตราและเกาะบอร์เนียว ขณะที่นิเวศวิทยาและพฤติกรรมก็คล้ายคลึงกับชะนีชนิดอื่น ๆ สถานะการอนุรักษ์ในอนุสัญญาไซเตสจัดให้อยู่ในบัญชีหมายเลข 1 (Appendix I) คือ ห้ามค้าขายหรือมีไว้ครอบครองเด็ดขาด เว้นแต่จะเป็นไปเพื่อการศึกษาหรือวิจัยขยายพันธุ์
จุมพฏ บุญใหญ่
นายจุมพฏ บุญใหญ่ เกิดเมื่อวันที่ 21 กุมภาพันธ์ พ.ศ. 2497 ที่จังหวัดสกลนคร จบการศึกษา นิติศาสตรบัณฑิต สาขากฎหมาย มหาวิทยาลัยรามคำแหง และเนติบัณฑิต สาขากฎหมาย สำนักอบรมศึกษากฎหมายแห่งเนติบัณฑิตยสภา เมื่อจบแล้วได้ประกอบอาชีพเป็นทนายความและครู
ในทางการเมืองระดับท้องถิ่นเป็นสมาชิกสภาและรองประธานสภา จังหวัดสกลนคร เขตอำเภอเมือง เมื่อปี พ.ศ. 2528 ในระดับประเทศ นายจุมพฏเป็นประธานสาขาพรรคประชาธิปัตย์ เขตจังหวัดสกลนคร ในปี พ.ศ. 2529 ในการเลือกตั้งสมาชิกสภาผู้แทนราษฎรเมื่อปี พ.ศ. 2550 นายจุมพฏได้ลงรับเลือกตั้งในสังกัดพรรคพลังประชาชนและได้รับเลือกตั้ง โดยมีตำแหน่งเป็นกรรมการประสานงานสภาผู้แทนราษฎรและกรรมาธิการการพัฒนาการเมือง การสื่อสารมวลชน และการมีส่วนร่วมของประชาชน
แต่แล้วในกลางปี พ.ศ. 2552 นายจุมพฏได้มีท่าทีตีจากจากพรรคเพื่อไทย ซึ่งแปรสภาพจากพรรคพลังประชาชน โดยหันไปร่วมกิจกรรมกับพรรคภูมิใจไทย ยังความไม่พอใจให้แก่สมาชิกพรรคเพื่อไทยเป็นอย่างมาก ในที่สุดทางพรรคก็ได้มีมติขับออกจากพรรค และศาลรัฐธรรมนูญก็ได้มีมติชี้ขาดว่านายจุมพฏก็ได้พ้นจากสมาชิกภาพของพรรคเพื่อไทย
ในการเลือกตั้งสมาชิกสภาผู้แทนราษฎรเมื่อปี พ.ศ. 2554 นายจุมพฏได้ย้ายกลับเข้าพรรคประชาธิปัตย์อีกครั้ง โดยให้เหตุผลว่าถูกโจมตีว่าเป็นนักการเมืองที่ถูกซื้อตัว ซึ่งเรื่องการย้ายพรรคนี้ ทางแกนนำของพรรคภูมิใจไทย เช่น นายเนวิน ชิดชอบ หรือ นายอนุทิน ชาญวีรกูล ก็ได้รับทราบและเข้าใจแล้ว โดยได้ลงในเขต 6 (ประกอบไปด้วย อำเภอวานรนิวาส และ อำเภอเจริญศิลป์ ยกเว้นตำบลโคกศิลา) แต่ผลการเลือกตั้ง นายจุมพฎ ไม่ได้รับเลือกตั้ง โดยแพ้ให้กับนายเสรี สาระนันท์ จากพรรคเพื่อไทย
ไดอานา (แก้ความกำกวม)
ไดอานา อาจหมายถึง
โดะโดะเมะกิ
โดะโดะเมะกิ () หรือ ปีศาจร้อยตา เป็นปีศาจของญี่ปุ่น อาศัยอยู่บนร่างกายของมนุษ์ มีลักษณะเป็นดวงตาลามไปทั่วร่างกาย
เรื่องมีอยู่ว่าในสมัยอดีต มีหญิงคนหนึ่ง เธอมีแขนที่ยาวและสามารถใช้มือและแขนได้อย่างคล่องแคล่ว เธอมีนิสัยชอบลักเล็กขโมยน้อย คนสมัยอดีตจะเรียกขโมยแบบนี้ว่า"เทนางะ"(คนแขนยาว) แต่เงินที่ผู้หญิงคนนั้นขโมยไปจะติดตามร่างกายของเธอทันที และเงินที่ติดตามร่างกายนั้นต่อมาก็จะกลายเป็นดวงตา เลยเรียกว่าโดะโดะเมะกิ (ปีศาจร้อยตา) คนสมัยอดีตเรียกเหรียญที่มีรูว่า"โชโมะกุ"ซึ่งมีความหมายว่า ตาของนก ทำให้คนสมัยโบราณรู้สึกว่า เหรียญกับตานั้นเป็นสิ่งที่เป็นประเภทเดียวกันมีลักษณะคล้ายกัน
เสือ 11 ตัว (ละคร)
เสือ 11 ตัว ละครไทยทางไทยทีวีสี ช่อง 3 เรื่องราวการหักเหลี่ยมของกลุ่มบุคคล 11 คน ของสถานีตำรวจแห่งหนึ่ง ที่มีตำรวจปกป้องประชาชนในเมืองเล็กๆ ทำให้บ้านเมืองดูเหมือนไร้กฎหมาย ที่ต่างมีชื่อรหัสลับที่เรียกตัวเองนำหน้าว่า "เสือ" ซึ่งเป็นเรื่องราวที่ชี้ให้เห็นว่า ทุกวงการอาชีพต่างมีคนดีและคนเลว ขึ้นอยู่กับว่า เราจะเลือกที่จะเป็นแบบไหน
พ.ศ. 2544
พ.ศ. 2562
ดอยภูแว
ดอยภูแว เป็นภูเขาในเขตอุทยานแห่งชาติดอยภูคา อยู่ในพื้นที่ตำบลขุนน่าน อำเภอเฉลิมพระเกียรติ จังหวัดน่าน สูงจากระดับน้ำทะเล 1,837 เมตร ลักษณะเป็นทุ่งหญ้าปกคลุม และมีลานหินกระจายอยู่หลายแห่ง เช่น ผาแอ่น ผาผึ้ง ผาขี้นก มีพรรณไม้ที่จัดว่าเป็นกึ่งอัลไพน์ (Subalpine Zone) มีการค้นพบพรรณไม้ที่หายาก เช่น กุหลาบขาวเชียงดาว ปาล์มรักเมฆหรือค้อเชียงดาว
การเดินทางโดยรถยนต์ จากที่ทำการอุทยาน ไปถึงหน่วยพิทักษ์อุทยานแห่งชาติดอยภูคาที่ 9 (บ้านด่าน) ระยะทาง 63 กิโลเมตร และเดินเท้าขึ้นยอดดอยประมาณ 6 กิโลเมตร
เกมร้ายเกมรัก
เกมร้ายเกมรัก เป็นนวนิยายไทย จากบทประพันธ์ชื่อเดิม ""เกมร้ายพ่ายเกมรัก"" โดยนามปากกาของ "บุษบาพาฝัน" ถูกนำมาสร้างเป็นละครโทรทัศน์ครั้งแรกเมื่อปี พ.ศ. 2554 เขียนบทโทรทัศน์โดย ปณธี กำกับการแสดงโดย อำไพพร จิตติ์ไม่งง ดำเนินงานโดย บริษัท ละครไท จำกัด ออกอากาศครั้งแรกทางสถานีวิทยุโทรทัศน์ไทยทีวีสีช่อง 3 เมื่อวันที่ 28 ตุลาคม พ.ศ. 2554 นำแสดงโดย ณเดชน์ คูกิมิยะ, อุรัสยา เสปอร์บันด์ ,ธนวรรธน์ วรรธนะภูติ ,ณัฐวรา วงศ์วาสนา ร่วมด้วยนักแสดงสมทบอีกมากมาย และออกอากาศรีรันซ้ำอีกครั้งทุกวันจันทร์-ศุกร์ เวลา 14.10 - 15.30 น. เริ่มวันพุธที่ 7 สิงหาคม พ.ศ. 2556 - วันจันทร์ที่ 23 กันยายน พ.ศ. 2556 โดยออกอากาศต่อจากละครเรื่อง เมียแต่ง
ในวันที่ทะเลอันดามัน คลุ้มคลั่งคลื่นยักษ์ที่ทำลายล้างชายฝั่งอันดามัน และชีวิตผู้คนมากมายได้นำเธอมา พบกับเขา ความทรงจำของเธอที่สูญหาย เธอจำไม่ได้แม้แต่ชื่อของตัวเอง ""สายชล"" จึงตั้งชื่อให้เธอว่า ""นางฟ้า"" สายชล หนุ่มชาวเกาะ ที่ไม่กล้าแม้แต่จะบอกรักเธอ ทั้งที่ต้องอยู่ร่วมบ้านเดียวกัน เธอไม่รู้ตัวเองด้วยซ้ำ ว่าเธอเป็นใคร หนึ่งปีผ่านไปสาวน้อยก็รู้จักความรัก รักที่บริสุทธิ์ของหนุ่มชาวเกาะที่เฝ้ารอด้วยความอดทน และสาวน้อยที่สูญเสีย ความทรงจำ ก็เกิดขึ้น ทำให้คนทั้งคู่ เป็นของกันและกัน
แต่แล้ววันหนึ่ง ทั้งสองก็ถูกพรากจากกัน ทั้งที่รักกันอย่างมากมาย เมื่อกาลเวลาผ่านไปเหตุการณ์หลายสิ่งเปลี่ยนแปลง ฟ้าลดากลายเป็นสาวสวยนักเรียนนอก ส่วนสายชลกลายเป็นหนุ่มหล่อนักธุรกิจเจ้าของสายการบินชื่อฝรั่งว่า ""ชาร์ลส์"" ดาวรุ่งพุ่งแรงที่มีสาวๆ มารุมชอบ และเมื่อความทรงจำในอดีตของฟ้าลดากลับคืนมา แต่เธอต้องสูญเสียความทรงจำระหว่างความผูกพันของเธอกับเขา เรื่องราวกลับตาลปัตร ก่อให้เกิดความเข้าใจผิดและความบาดหมางของสองคน สายชลเฝ้ารอที่จะได้เธอพบเธอมานานแสนนาน คิดว่าเธอไม่มีเยื่อใยกับเขาเลย นำมาซึ่งความเจ็บปวดของทั้งคู่ทั้งๆ ที่มีความรักให้กันอย่างเต็มหัวใจ ความแค้นของสายชล จึงจำต้องกลายเป็นเกมร้ายเกมรัก
ตะพาบหัวกบลาย
ตะพาบหัวกบลาย () เป็นตะพาบชนิดหนึ่ง มีชื่อวิทยาศาสตร์ว่า "Pelochelys bibroni" จัดเป็นตะพาบอยู่ในสกุลตะพาบหัวกบ ("Pelochelys")
มีรูปร่างคล้ายตะพาบชนิดอื่น ๆ ในสกุลเดียวกัน แต่บางตัวมีลวดลายบนกระดองคล้ายกับตะพาบในสกุล "Chitra" หรือตะพาบม่านลายด้วย โดยพบได้บนเกาะนิวกินี, นิวกินีตะวันตก, ปาปัวนิวกินี และทางตอนเหนือของออสเตรเลีย ขนาดโตเต็มที่มีขนาดเล็กกว่าตะพาบหัวกบ ("P. cantorii") ซึ่งเป็นชนิดที่พบได้ในภูมิภาคอินโดจีน เล็กน้อย
นิยมเลี้ยงเป็นสัตว์เลี้ยง สำหรับตัวที่มีลวดลายคล้ายกับตะพาบม่านลาย จะถูกเรียกว่า "ตะพาบม่านลายนิวกินี" สำหรับในประเทศไทยเคยมีการนำเข้ามาจำหน่ายเป็นสัตว์เลี้ยงประมาณ 10 ตัว
อนึ่ง ชื่อวิทยาศาสตร์ของตะพาบหัวกบลายนั้น บางข้อมูลใช้เป็นชื่อซ้ำซ้อนกับตะพาบหัวกบชนิด "P. cantorii" ซึ่งเป็นคนละชนิดกัน โดยที่ชนิดหลังนี้จะพบได้ในประเทศไทย
แฮร์รี เรดแนปป์
เฮนรี เจมส์ "แฮร์รี" เรดแนปป์ () เกิดวันที่ 2 มีนาคม ค.ศ. 1947 เป็นอดีตนักฟุตบอล เขาเริ่มเป็นผู้จัดการทีมฟุตบอลตั้งแต่ ค.ศ. 1983 โดยเริ่มต้นกับสโมสรฟุตบอลโบร์นมัท
เขาเคยเป็นผู้จัดการทีมสโมสรฟุตบอลโบร์นมัท เวสต์แฮมยูไนเต็ด พอร์ตสมัท (2 ครั้ง) เซาแทมป์ตัน และ ปัจจุบันเขาเป็นผู้จัดการทีมฟุตบอลสโมสรฟุตบอลทอตแนมฮ็อตสเปอร์ ขณะที่เป็นผู้จัดการทีมพอร์ตสมัทครั้งที่ 2 เขานำทีมชนะการแข่งขันเอฟเอคัป 2008 และเมื่อจบฤดูกาล 2009–10 เขานำทอตแนมฮ็อตสเปอร์สู่ยูฟ่าแชมเปียนส์ลีก เป็นครั้งแรกของสโมสร
บุตรชายของเขา เจมี เรดแนปป์ เป็นนักฟุตบอลเล่นในโบร์นมัทและเซาแทมป์ตัน เขายังเป็นลุงของนักฟุตบอลสโมสรฟุตบอลเชลซี แฟรงก์ แลมพาร์ด ที่เคยเป็นนักฟุตบอลในทีมเมื่อเขาเป็นผู้จัดการทีมเวสต์แฮมยูไนเต็ด
โรงเรียนบอสโกพิทักษ์
โรงเรียนบอสโกพิทักษ์ (; ; อักษรย่อ: บ พ, BP) เป็นโรงเรียนเอกชน โดยโรงเรียนมีการแบ่งแผนก เป็นแผนกอนุบาล แผนกประถม และแผนกมัธยม ก่อตั้งโดยโดยบาทหลวงริชาร์ดแห่งกรุงปารีส วันที่ 26 กรกฎาคม พ.ศ. 2489
โรงเรียนบอสโกพิทักษ์ เริ่มมีการจัดตั้งขึ้นวันที่ 26 กรกฎาคม 2489 ซึ่งเดิมอาคารเรียนเป็นเรือนไม้ เปิดให้ทำการสอนในระดับชั้น ป.1 ถึง ป.4 ต่อมาได้มีการสร้างตึกอีกหนึ่งหลังเป็นอาคารครึ่งไม้ชั้นเดียว
พ.ศ. 2504 เปิดการสอนในระดับชั้น ป.5 ก่อนที่จะขยายระดับชั้นเพิ่มจนถึงระดับชั้น ป.7 ต่อมา พ.ศ. 2510 ได้มีการสร้างอาคารตึกครึ่งไม้หลังใหม่เพื่อใช้เป็นห้องเรียนกับห้องครูใหญ่อีกหนึ่งห้อง จากนั้น พ.ศ. 2506 ได้เริ่มรับฝากเด็กก่อนวัยเรียน และได้ทำการต่อเติมอาคารไม้อีก 2 อาคาร และในพ.ศ. 2531 ได้มีการขอจัดสร้างอาคารเรียนคอนกรีตเสริมเหล็ก 4 ชั้น และทำการรื้อถอนอาคารเดิม 4 หลัง รวมทั้งมีการจัดสอนระดับอนุบาลหลักสูตร 3 ปี ในภายหลัง พ.ศ. 2535 ได้เริ่มเปิดสอนในระดับชั้นมัธยมศึกษาปีที่ 1
พ.ศ. 2538 ทางโรงเรียนได้รับเลือกจากทางจังหวัดนครปฐม ให้เป็นโรงเรียนชนะเลิศด้านสถานศึกษาที่จัดกิจกรรมจริยศึกษาดีเด่น และมีการสร้างอาคารคอนกรีตเสริมเหล็ก 5 ชั้น ตลอดจนห้องคอมพิวเตอร์ ห้องโสตทัศนศึกษา รวมถึงห้องสมุด ในพ.ศ. 2540 โรงเรียนแห่งนี้มีส่วนร่วมในการแข่งขันกีฬา ซึ่งเป็นที่รู้จักในระดับภูมิภาค ในวันที่ 20 พฤศจิกายน พ.ศ. 2553 ได้มีการเชิญเรลิกของคุณพ่อบอสโก มาเยี่ยมกิจการโรงเรียน
โรงเรียนบอสโกพิทักษ์นับว่าเป็นโรงเรียนที่มีชื่อเสียงด้านวิชาการและด้านกิจกรรม (ดนตรี/กีฬา) ในจังหวัดนครปฐม นับตั้งแต่อดีตจนถึงปัจจุบันมีผลงานทางวิชาการและกิจกรรมที่ประสบความสำเร็จระดับประเทศดังตัวอย่าง
บัตรอิเล็กทรอนิกส์ที่ราชการไทยออกให้
บัตรอิเล็กทรอนิกส์ที่ราชการไทยออกให้ แบ่งตามประเภทบัตรเป็นสองประเภทกล่าวคือ แบบสมาร์ทการ์ด และบัตรชนิดที่มีแถบ บาร์โค้ด (Barcode)ส่วนใบอนุญาตทำงาน เป็นบัตรพลาสติกที่ออกโดยราชการเช่นเดียวกันอย่างไรก็ตามให้ถือเป็นบัตรอิเล็กทรอนิกส์ ที่ออกโดยราชการ(ประเทศไทย)9ตามประมวลกฎหมายอาญามาตรา 1 หมวดคำนิยาม และหากมีการปลอมแปลงจะถือว่าผิดตามประมวลกฎหมายอาญา มาตรา 269/1-269/7 บางบัตรจะมีตราครุฑเช่นบัตรประชาจำตัวประชาชน บางบัตรจะมีแค่ตราประจำกระทรวงเช่นบัตรคนพิการ หรือมีแค่ตรากรมเช่นใบอนุญาตทำงาน เป็นต้นบัตรอิเล็กทรอนิกส์สมาร์ทการ์ดที่ราชการออกให้เพื่อใช้ทำงานในภาครัฐและรัฐวิสาหกิจ เป็นบัตรที่ออกให้เฉพาะข้าาชการหรือพนักงานรัฐวิสาหกิจบางคนที่ได้รับการคัดลือกเท่านั้น ไม่ใช่บัตรอนุญาตทำงาน หรือบัตรพนักงาน เหตุที่จำเป็นต้องใช้เนื่องจากต้องมีการรายงานทางการเงินระหว่างหน่วยงานภาครัฐและรัฐวิสาหกิจผ่านระบบคอมพิวเตอร์ จึงมีความจำเป็นต้องใช้เพื่อระบุพนักงานผู้ได้รับการอนุญาตให้ทำการรายงานทางการเงินที่เกี่ยวข้องกับการเงินการคลังภาครัฐหรือแก้ไขฐานข้อมูลในระบบที่เกี่ยวข้องกับการเงินการคลังภาครัฐ
บัตรประชาชนและบัตรประจำตัวคนพิการ สามารถใช้เป็นส่วนลดในการเดินทางโดยสารในรถไฟฟ้า รถไฟ และรถเมล์(ยกเว้นของรถร่วมเอกชน)โดยผู้มีบัตรจะต้องแสดงบัตรทุกครั้ง ในส่วนของบัตรประชาชนต้องเป็นเด็กหรือบุคคลที่อายุมากกว่า 60ปี อย่างไรก็ตามรถเมล์ไม่ให้ส่วนลดแก่เด็กให้เฉพาะบุคคลที่อายุมากกว่า 60 ปีขึ้นไปเท่านั้น
บัตรประจำตัวคนพิการ มีตราพระประชาบดี กระทรวงการพัฒนาสังคมและความมั่นคงของมนุษย์ (ประเทศไทย)(บางรายหากใช้ สมุดคนพิการอยู่ หากมีการปลอมแปลงเกิดขึ้นจะไม่ถือว่าผิดตามมาตรา 269/1- 269/7)
ใบอนุญาตทำงาน อยู่ในรูปบัตรพลาสติก มีตราเทพบดีถือพระขรรค์ ออกให้โดยกรมจัดหางาน กระทรวงแรงงาน (ประเทศไทย)(บางรายหากใช้ บัตรกระดาษอยู่ หากมีการปลอมแปลงเกิดขึ้นจะไม่ถือว่าผิดตามมาตรา 269/1- 269/7)
ยากุป บวัชต์ชือกอฟสกี
ยากุป บวัชต์ชือกอฟสกี () เกิดเมื่อวันที่ 14 ธันวาคม ค.ศ. 1985 เป็นนักฟุตบอลชาวโปแลนด์ ตำแหน่งกองกลาง ปัจจุบันเล่นให้กับสโมสรเฟาเอ็ฟเอ็ล ว็อลฟส์บวร์ค ในระดับบุนเดิสลีกา ประเทศเยอรมัน และทีมชาติโปแลนด์
ครองแผ่นดินโดยธรรม
ครองแผ่นดินโดยธรรม เป็นชื่อเพลงที่กระทรวงกลาโหม, กองทัพไทย และสำนักงานตำรวจแห่งชาติ ร่วมกับ บริษัท เวิร์คพอยท์ เอ็นเทอร์เทนเมนท์ จำกัด (มหาชน) จัดทำขึ้นเพื่อเฉลิมพระเกียรติพระบาทสมเด็จพระปรมินทรมหาภูมิพลอดุลยเดช เนื่องในพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 โดยเพลงและมิวสิกวิดีโอดังกล่าว เผยแพร่เป็นครั้งแรกเมื่อวันที่ 9 มิถุนายน พ.ศ. 2554 เวลา 19:09 นาฬิกา ทางโทรทัศน์รวมการเฉพาะกิจแห่งประเทศไทย และสถานีวิทยุกระจายเสียงทุกแห่ง พร้อมกันทั่วประเทศ โดยมีผู้เข้าบันทึกเสียงทั้งหมด 9,999 คน ทั้งนี้ สถานีโทรทัศน์ต่างๆ จะเผยแพร่มิวสิกวิดีโอรูปแบบใหม่ ซึ่งนำภาพ วีดิทัศน์และเสียงร้องของพสกนิกรทุกหมู่เหล่า ที่ส่งผ่านเว็บไซต์เครือข่ายสังคมเฟซบุ๊กมาลงไว้ในช่วงท้าย โดยจะเปลี่ยนรูปแบบในทุกวันที่ 5 ตั้งแต่เดือนกรกฎาคม จนถึงเดือนธันวาคม ตลอดปี พ.ศ. 2554 รวมทั้งหมด 6 ครั้ง
กามาเกวย์
กามาเกวย์ () เป็นเมืองในประเทศคิวบา ตั้งอยู่ตอนกลางของประเทศ เป็นเมืองที่ใหญ่ที่สุดเป็นอันดับ 3 ของประเทศ เป็นเมืองหลักของจังหวัดกามาเกวย์ เมืองดั้งเดิมที่ชื่อ ซานตามาริอาเดลปูเอร์โตเดลปรินซิเป บริเวณชายฝั่ง ที่ก่อตั้งราว ค.ศ. 1515 ถูกโจรสลัดโจมตีอย่างต่อเนื่อง จึงได้ย้ายเมืองเข้ามาในเกาะ เมืองนี้เคยเป็นเมืองหลวงของอาณานิคมเวสต์อินดีสของสเปนเมื่อตอนต้นคริสต์ศตวรรษที่ 19
ในเดือนกรกฎาคม ค.ศ. 2008 เมืองเก่าได้รับเลือกเป็นมรดกโลกของยูเนสโก
กฎความโน้มถ่วงสากลของนิวตัน
กฎความโน้มถ่วงสากลของนิวตัน () ระบุว่า แต่ละจุดมวลในเอกภพจะดึงดูดจุดมวลอื่นๆ ด้วยแรงที่มีขนาดเป็นสัดส่วนโดยตรงกับผลคูณของมวลทั้งสอง และเป็นสัดส่วนผกผันกับค่ากำลังสองของระยะห่างระหว่างกัน นี่คือกฎฟิสิกส์ทั่วไปที่ได้จากการสังเกตการณ์ของไอแซก นิวตัน เป็นส่วนหนึ่งของกลศาสตร์ดั้งเดิม และเป็นส่วนสำคัญอยู่ในงานของนิวตันชื่อ "Philosophiae Naturalis Principia Mathematica" ("the Principia") ซึ่งเผยแพร่ครั้งแรกเมื่อวันที่ 5 กรกฎาคม ค.ศ. 1687
กฎดังกล่าวแสดงเป็นสมการได้ดังนี้
โดยที่:
สมมติว่าระบบเอสไอ (SI units), "F" มีหน่วยวัดเป็นนิวตัน (N), "m" และ "m" เป็นกิโลกรัม (kg), "r" ในหน่วยเมตร (m) และ ค่าคงที่ "G" จะประมาณเท่ากับ ค่าคงที่ "G" เป็นค่าที่ถูกกำหนดได้อย่างถูกต้องเป็นครั้งแรกจากผลการทดลองของคาเวนดิช (Cavendish experiment) ที่ดำเนินการโดย เฮนรี คาเวนดิช นักวิทยาศาสตร์ชาวอังกฤษในปี ค.ศ. 1798, แม้ว่าคาเวนดิชจะไม่ได้คำนวณค่าเชิงตัวเลข G ด้วยตัวของเขาเองก็ตาม การทดลองครั้งนี้ยังเป็นครั้งแรกของการทดสอบทฤษฎีของนิวตันของความโน้มถ่วงระหว่างมวลในห้องปฏิบัติการอีกด้วย มันเกิดขึ้นหลังจากเวลาผ่านไป 111 ปี หลังจากการประกาศตีพิมพ์คัมภีร์ Principia ของนิวตันและ 71 ปีหลังจากการตายของนิวตัน, จึงยังไม่มีใครสามารถทำการคำนวณสมการของนิวตันให้สามารถใช้ค่าของ G; ได้แทนเขา ซึ่งมีแต่เขาผู้เดียวเท่านั้นที่สามารถคำนวณแรงที่สัมพันธ์กับแรงอื่น ๆ ได้
กฎของความโน้มถ่วงของนิวตันมีลักษณะคล้ายกฏของคูลอมบ์ (Coulomb's law) ของแรงทางไฟฟ้า, ซึ่งจะใช้ในการคำนวณหาขนาดของแรงทางไฟฟ้าที่เกิดขึ้นระหว่างวัตถุที่มีประจุไฟฟ้าสองก้อน กฎทั้งสองนี้ ต่างก็เป็น "กฏกำลังสองผกผัน" (inverse-square laws) ที่แรงจะเป็นสัดส่วนผกผันกับกำลังสองของระยะห่างระหว่างวัตถุ
กฎความโน้มถ่วงสากลสามารถเขียนเป็นสมการเวกเตอร์ (vector equation) เพื่ออธิบายสำหรับทิศทางของแรงโน้มถ่วงเช่นเดียวกับขนาดของมัน ในสูตรนี้ปริมาณที่เป็นตัวหนาเป็นตัวแทนของเวกเตอร์
where
เพลาลูกเบี้ยวคู่เหนือสูบ
เพลาลูกเบี้ยวคู่เหนือสูบ () หรือ เพลาราวลิ้นคู่ เป็นชื่อเรียกกลไกการทำงานอย่างหนึ่งของเครื่องยนต์สันดาบภายใน โดยเอาเพลาราวลิ้นติดตั้งคู่กัน มีหน้าที่เปิด-ปิด ลิ้นไอดีและไอเสีย
เพลาลูกเบี้ยวมีลักษณะเป็นแท่งเหล็กกลม ยาวประมาณเกือบเท่าความยาวของเครื่องยนต์ เรียกว่าแกนเพลา และมีโลหะยื่นออกมาตามจุดต่างๆคล้ายทรงรูปไข่บริเวณนี้เรียกว่าลูกเบี้ยว ส่วนนี้จะสัมผัสกับลิ้น (valve) ไอดีและไอเสียของเครื่องยนต์บนหัวลูกสูบโดยตรง
เมื่อเครื่องยนต์หมุน เพลาลูกเบี้ยวจะได้แรงขับให้หมุนตามเครื่องยนต์ โดยอาศัยแรงขับจากสายพานราวลิ้น (timing belt) ,โซ่ราวลิ้น (timing chain) หรือบางรุ่นอาจใช้เฟือง (timing gear) ที่ติดตั้งไว้ที่เพลาข้อเหวี่ยงเครื่องยนต์ เมื่อเพลาที่มีลูกเบี้ยวหมุนเอาส่วนที่ยื่นออกมามากกว่าไปสัมผัสลิ้น (valve) จะทำให้ลิ้นตัวนั้นถูกเปิดทำให้เกิดการไหลเข้าของไอดีหรือไหลออกของไอเสีย และ เมื่อเอาที่ไม่ยื่นสัมผัสลิ้นจะมีผลทำให้ลิ้นตัวนั้นถูกปิดเพื่อทำการจุดระเบิดเปลี่ยนพลังงานความร้อนเป็นพลังงานกล และลิ้นไอดีไอเสียจะเปิด-ปิดตามการหมุนของเพลาลูกเบี้ยว ซึ่งจะมีจังหวะหนึ่งที่ทั้งลิ้นไอดีและไอเสียจะปิดพร้อมกัน แต่จะไม่เปิดพร้อมกันอันเนื่องมาจากการทำงานของลูกเบี้ยว ในเครื่องยนต์ที่ใช้เพลาลูกเบี้ยวคู่จะแยกการทำงานระหว่างลิ้นไอดีและลิ้นไอเสีย
แผ่นดินไหวในปิชิเลมู พ.ศ. 2553
แผ่นดินไหวในปิชิเลมู พ.ศ. 2553 เป็นแผ่นดินไหวขนาด 6.9 โมเมนต์แมกนิจูด ซึ่งเกิดขึ้นเมื่อเวลา 11.39 น. ตามเวลาท้องถิ่น (14:39 UTC) ของวันที่ 11 มีนาคม พ.ศ. 2553 ศูนย์กลางแผ่นดินไหวอยู่ทางตะวันออกเฉียงเหนือของปิชิเลมู แคว้นโอฆิกินส์ ประเทศชิลี ศูนย์เตือนภัยสึนามิแปซิฟิกซึ่งตั้งอยู่ในรัฐฮาวาย ได้ชี้ถึงความเป็นไปได้ที่จะเกิดสึนามิในท้องถิ่นภายในรัศมี 100 กิโลเมตรจากศูนย์กลางแผ่นดินไหว ถึงแม้ว่าจะมีเพียงคลื่นขนาดเล็กเท่านั้นที่ถูกพบเห็นในพื้นที่ปิชิเลมู มีรายงานว่ามีผู้เสียชีวิตหนึ่งราย
แผ่นดินไหวครั้งดังกล่าวเกิดขึ้นจากความเครียดในพื้นที่ที่เพิ่มมากขึ้นจากแผ่นดินไหวเมื่อวันที่ 27 กุมภาพันธ์ ซึ่งมีศูนย์กลางอยู่นอกชายฝั่งแคว้นเมาเล แรงสั่นสะเทือนสามารถรับรู้ได้ทั่งตอนกลางของประเทศชิลี แผ่นดินไหวครั้งนี้ในตอนแรกนั้นคาดว่าเป็นแผ่นดินไหวตามจากแผ่นดินไหวเมื่อวันที่ 27 กุมภาพันธ์ แต่นักวิทยาแผ่นดินไหวจากมหาวิทยาลัยชิลี ได้ชี้ว่ามันเป็น "แผ่นดินไหวอีกครั้งหนึ่ง" เกิดแผ่นดินไหวตามทันทีอย่างน้อย 11 ครั้ง ทำให้เกิดความตื่นตระหนกตลอดเมืองชายฝั่งระหว่างแคว้นโกกิมโบและโลสลาโกส
สมาชิกสภาผู้แทนราษฎรจังหวัดนครราชสีมา
จังหวัดนครราชสีมา มีเขตเลือกตั้งสมาชิกสภาผู้แทนราษฎร 15 เขต (พ.ศ. 2554) และมีสมาชิกสภาผู้แทนราษฎรแบบแบ่งเขตเลือกตั้งได้ 15 คน จากทั้งหมด 375 คนทั่วประเทศในสภาผู้แทนราษฎรไทย
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดนครราชสีมามีสมาชิกสภาผู้แทนราษฎรชุดแรก คือ พันเอก พระยาเสนาภิมุข (แสง เตมิยาจล) และ นายสนิท เจริญรัฐ
เรทิงรินโปเช
เรทิงรินโปเช (ทิเบต: རྭ་སྒྲེང་རིན་པོ་ཆེ, rwa-sgreng rin-po-che, พินอิน: Razheng) เป็นตำแหน่งของเจ้าอาวาสวัดเรทิง ในตำบลลุนชุบ มณฑลลาซา ทางตอนกลางของทิเบต ซึ่งเป็นโรงเรียนสงฆ์สำคัญของพุทธศาสนานิกายเกลุก ตำแหน่งนี้สถาปนาขึ้นในคริสต์ศตวรรษที่ 18
ตามประวัติศาสตร์ เรทิงรินโปเชจะเป็นผู้สรรหาองค์ทะไลลามะองค์ใหม่หลังจากองค์เดิมสิ้นพระชนม์ โดยจะใช้นิมิตตรวจดูว่าเด็กคนใดที่เป็นทะไลลามะองค์เดิมกลับชาติมาเกิดใหม่ ปัจจุบันมีผู้สืบตำแหน่งเรทิงรินโปเชมาแล้ว 7 รูป โดยเรทิงรินโปเชรูปที่ 6 ยังมีข้อขัดแย้งกันอยู่ว่าเป็นผู้ใด ระหว่างรูปที่ได้รับการสถาปนาโดยรัฐบาลทิเบตภายใต้การครอบงำของรัฐบาลจีน กับรูปที่ได้รับการสถาปนาโดยทะไลลามะ องค์ที่สิบสี่ ซึ่งลี้ภัยอยู่ในอินเดีย
ลิ้นเหนือสูบ
ลิ้นเหนือสูบ () หรือวาล์วเหนือสูบ คือกลไกการทำงานแบบหนึ่งของเครื่องยนต์สันดาปภายใน ทำหน้าที่เปิดและปิดลิ้นไอดีและลิ้นไอเสีย โดยอาศัยแรงขับจากเพลาลูกเบี้ยวที่รับแรงขับมาจากเพลาข้อเหวี่ยงอีกทอดหนึ่ง เครื่องยนต์ที่ใช้ลิ้นเหนือสูบมีชื่อเล่นในวงการยานยนตร์ว่า"เครื่องตะเกียบ"
เพลาลูกเบี้ยวมีลักษณะเป็นแท่งเหล็กกลม ยาวประมาณเกือบเท่าความยาวของเครื่องยนต์ เรียกว่าแกนเพลา และมีโลหะยื่นออกมาตามจุดต่างๆ คล้ายทรงรูปไข่บริเวณนี้เรียกว่าลูกเบี้ยวหรือลูกกระทุ้ง (camfollower)
ระบบลิ้นเหนือสูบอาศัยแรงขับจากเพลาข้อเหวี่ยงอาจใช้เฟืองหรือโซ่ในการส่งแรงขับไปสู่เพลาลูกเบี้ยว ที่ติดตั้งไว้ด้านข้างของเสื้อสูบเครื่องยนต์จากนั้นเพลาลูกเบี้ยวจะดันก้านกระทุ้ง (push arm) แล้วปลายอีกด้านของก้านกระทุ้งส่งแรงผลักไปดันกระเดื่องลิ้น หรือกระเดื่องวาล์ว (rocker arm)บริเวณเหนือลูกสูบเพื่อกดลิ้นให้เปิดมีผลทำให้เกิดการไหลเข้าของอากาศและเชื้อเพลิงเข้าสู่ห้องเผาไหม้และปิด จากนั้นลูกเบี้ยวตัวอื่นจะทำการกดเพื่อเปิดลิ้นไอเสียให้อากาศเสียไหลออกสู่ท่อไอเสีย
เครื่องยนต์ที่ใช้ระบบนี้ส่วนใหญ่เป็นรุ่นเก่า ปัจจุบันเครื่องยนต์ที่ยังใช้ระบบนี้อยู่ เช่น เครื่องยนต์ Y ของโตโยต้า รวมไปถึงเครื่องยนต์แปดสูบหลายๆรุ่นที่ผลิตในสหรัฐอเมริกา เช่น เครื่องยนต์ Hemi ของไครสเลอร์
ริโอ เดอะ มูฟวี่
ริโอ เดอะ มูฟวี่ (อังกฤษ:Rio) เป็นภาพยนตร์แอนิเมชันสามมิติประเภท ตลก ดนตรี ออกฉายในปี พ.ศ. 2554 กำกับโดย Carlos Saldanha จำหน่ายโดย ทเวนตีท์เซนจูรีฟอกซ์ เพลงประกอบโดย John Powell ความยาวทั้งสิ้น 96 นาที
"บลู" นกแก้วสีฟ้าที่รอดจากการค้าสัตว์ข้ามประเทศ โดย "ลินดา" เด็กหญิงคนหนึ่งผู้ที่ไปพบบูลเข้าโดยบังเอิญ จากนั้นเธอก็เลี้ยงดูบูลมาโดยตลอดจนกระทั่งวันหนึ่ง "ทูลิโอ" หนุ่มนักอนุรักษ์พันธุ์นกชาวบราซิลมาพบเข้า เลยขอร้องลินดาให้บลูไปบราซิลเพื่อพบกับ "จูล" นกแก้วสาวสีฟ้า และเพื่ออนุรักษ์สายพันธุ์ต่อไป เพราะนกแก้วสีฟ้านั้นเหลือเพียงคู่สุดท้ายของโลก แต่เมื่อไปถึงยังบราซิลทำให้บูลกับจูลนั้นเจออุปสรรคจากนักค้านกข้ามชาติผิดกฎหมาย ซึ่งมีหัวหน้าคือ "ไนเจล" เข้า ทำให้เรื่องราวมึนๆวุ่นวายของพวกเขาเริ่มขึ้น
บานเย็น รากแก่น
บานเย็น รากแก่น (14 ตุลาคม พ.ศ. 2495 - ) ศิลปินแห่งชาติ สาขาศิลปะการแสดง (การแสดงพื้นบ้าน-หมอลำ) ประจำปี พ.ศ. 2556 เป็นนักร้องลูกทุ่งหญิงสไตล์อีสาน แนวหมอลำ ได้รับสมญานามว่า ""ราชินีลูกทุ่งหมอลำประยุกต์"" มีชื่อเสียงโด่งดังทั้งในและต่างประเทศ
"บานเย็น รากแก่น" หรือ นาง นิตยา รากแก่น มีชื่อเล่นว่า นิต เกิดวันที่ 14 ตุลาคม พ.ศ. 2495 ที่บ้านกุดกลอย ตำบลโนนสวาง อำเภอตระการพืชผล (ปัจจุบันคือ อำเภอกุดข้าวปุ้น) จังหวัดอุบลราชธานี เป็นบุตรของนายสุดตา และนางเหมือย รากแก่น หลังจบการศึกษาระดับประถมศึกษาปีที่ 4 จากโรงเรียนบ้านท่าวังหิน จังหวัดอุบลราชธานี จึงได้คลุกคลีอยู่กับคณะหมอลำของคุณป้าหนูเวียง แก้วประเสริฐ หมอลำกลอนชื่อดังของจังหวัด โดยฝึกฝนทักษะการลำ และการร่ายรำท่าต่างๆ อย่างสวยงาม จนเป็นที่ชื่นชมของคุณครู ครอบครัว ญาติผู้ใหญ่ และผู้คนในท้องถิ่น
บานเย็นออกแสดงหมอลำครั้งแรกเมื่ออายุ 14 ปี ด้วยน้ำเสียงมหาเสน่ห์ รูปร่างหน้าตาสะสวย มีลีลาในการลำและร่ายรำที่ไม่เหมือนใคร ทำให้ ทองคำ เพ็งดี พระเอกและเจ้าของคณะหมอลำรังสิมันต์ หมอลำหมู่ชื่อดังในขณะนั้น ได้ชวนมาเป็นนางเอกของคณะ
ต่อมา บานเย็นแยกตัวมาเป็นหัวหน้าวงดนตรีลูกทุ่งหมอลำ "คณะบานเย็น รากแก่น" เมื่ออายุเพียง 18 ปี โดยมีงานแสดงตามจังหวัดต่างๆ และต่างประเทศอยู่หลายครั้ง เช่น ฝรั่งเศส ออสเตรเลีย อีกทั้งยังได้แสดงเพื่อสาธารณกุศลอีกมากมาย ทำให้มีชื่อเสียงในระดับประเทศและระดับโลก เนื่องจากหมอลำบานเย็นได้ประยุกต์การแต่งตัวและการโชว์อย่างอลังการ จึงได้รับการยกย่องให้เป็น "ราชินีลูกทุ่งหมอลำประยุกต์" คนหนึ่งของเมืองไทย
ผลงานเพลงที่สร้างชื่อให้กับ บานเย็น รากแก่น ได้แก่ เพลง "งิ้วต่องต้อนอ้อนผู้บ่าว" รวมทั้งลำเพลิน และลำเรื่องต่อกลอนอีกมากมาย เคยออกอัลบั้มบันทึกเสียงร่วมกับ ปริศนา วงศ์ศิริ นักร้องหมอลำ และนักแสดง อดีตนางเอกภาพยนตร์โทรทัศน์เรื่อง แม่นาคพระโขนง
ด้านการแสดงภาพยนตร์ บานเย็นเคยแสดงภาพยนตร์เรื่อง แผ่นดินแม่ ของ ชรินทร์ นันทนาคร ในปี พ.ศ. 2518 แสดงร่วมกับ สมบัติ เมทะนี และ เพชรา เชาวราษฎร์
ชีวิตครอบครัว สมรสกับ นายเทพบุตร วิมลชัยฤกษ์ มีบุตรด้วยกัน 3 คน เป็นหญิง 2 คน ชาย 1 คน คือ แอนนี่, แคนดี้ และ โทนี่ โดยแคนดี้เป็นดีเจและนักร้อง ส่วนโทนี่เป็นสไตล์ลิสต์ทรงผม นายแบบ และนักแสดงขวัญใจวัยรุ่นปัจจุบันแยกกันอยู่
นอกจากนี้ บานเย็นยังเป็นอาจารย์พิเศษสาขาวิชานาฏศิลป์ ที่มหาวิทยาลัยราชภัฏอุบลราชธานี และเจ้าของโรงเรียนสอนศิลปะการแสดงอีสานบานเย็น เพื่อถ่ายทอดศิลปะการแสดงหมอลำให้กับคนรุ่นหลัง
เพลนเครซี
เพลนเครซี () เป็นภาพยนตร์การ์ตูนที่มิกกี้ เมาส์และมินนี่เมาส์ปรากฏตัวเป็นครั้งแรก โดยถูกผลิตจาก วอลต์ ดิสนี่ย์ โปรดักชั่นในปี ค.ศ.1928 และเป็นภาพยนตร์การ์ตูนเรื่องที่สามของบริษัท โดยการ์ตูนสั้นเรื่องนี้จัดเป็นจุดกำเนิดของมิกกี้ เมาส์, มินนี่ เมาส์ และคาราเบล คาว การ์ตูนเรื่องนี้ถูกสร้างออกมาเป็นภาพยนตร์เงียบ และทดลองฉายเมื่อวันที่ 15 พฤษภาคม ค.ศ. 1928 ที่เมืองลอสแอนเจลิส แต่ไม่กระสบความสำเร็จในการหาผู้จัดจำหน่าย หลังจากนี้ทางวอลต์ ดิสนี่ย์ ก็ได้ผลิตการ์ตูนเกี่ยวกับมิกกี้ เมาส์เป็นเรื่องที่สอง ชื่อว่า The Gallopin' Gaucho ซึ่งก็ประสบความล้มเหลวในการทดลองฉายเช่นกัน อย่างไรก็ตามดิสนี่ย์ยังคงเดินหน้าสร้างการ์ตูนมิกกี้ เมาส์เรื่องที่สามต่อไป ชื่อ Steamboat Willie ซึ่งประสบความสำเร็จอย่างมากหลังการออกฉายเมื่อวันที่ 18 พฤศจิกายน ค.ศ. 1928 จนทำให้บริษัทตัดสินใจออกฉายภาพยนตร์การ์ตูนเรื่อง เพลนเครซี อีกครั้งในวันที่ 17 มีนาคม ค.ศ. 1929 โดยมีการเพิ่มเสียงเข้าไปจากเวอร์ชันแรกที่เป็นภาพยนตร์เงียบ สิ่งนี้ทำให้เกิดความสับสนว่าภาพยนตร์เรื่องใด เป็นการ์ตูนมิกกี้ เมาส์เรื่องแรก เนื่องจากเพลนเครซีถูกสร้างขึ้นก่อน แต่ Steamboat Willie ถูกฉายแก่สาธารณชนก่อน โดยปัจจุบันนี้ทางบริษัท วอลต์ ดิสนี่ย์ ถือว่า Steamboat Willie เป็นภาพยนตร์การ์ตูนเปิดตัวของ มิกกี้ เมาส์
เจ. เจ. ทอมสัน
เซอร์ โจเซฟ จอห์น "เจ. เจ." ทอมสัน (, FRS; 18 ธันวาคม ค.ศ. 1856 - 30 สิงหาคม ค.ศ. 1940) เป็นนักฟิสิกส์ชาวอังกฤษและผู้ได้รับรางวัลโนเบลสาขาฟิสิกส์ ได้รับยกย่องในฐานะผู้ค้นพบอิเล็กตรอนและไอโซโทป และเป็นผู้ประดิษฐ์เครื่องมือแมสสเปกโตรมิเตอร์ (mass spectrometer) ทอมสันได้รับรางวัลโนเบลสาขาฟิสิกส์ ในปี ค.ศ. 1906 จากการค้นพบอิเล็กตรอน และผลงานเกี่ยวกับการนำไฟฟ้าในก๊าซปี ค.ศ. 1991 มีการกำหนดหน่วยวัด ทอมสัน สำหรับวัดอัตราส่วนมวลต่อประจุจากการวัดแมสสเปกโตรเมทรี
เรือกลไฟวิลลี่
เรือกลไฟวิลลี่ () เป็นภาพยนตร์การ์ตูนสั้น ออกฉายเมื่อวันที่ 18 พฤศจิกายน ค.ศ. 1928 ผลิตในรูปแบบขาวดำโดยวอลต์ดิสนีย์สตูดิโอ เรือกลไฟวิลลี่ถูกพิจารณาว่าเป็นการเปิดตัวของมิกกี เมาส์ เช่นเดียวกันแฟนสาว มินนี่ แม้ตัวละครทั้งสองจะปรากฏขึ้นหลายเดือนก่อนหน้านั้นแล้วในการทดลองฉาย เรือกลไฟวิลลีเป็นภาพยนตร์มิกกีที่ผลิตเป็นลำดับที่สาม แต่เป็นลำดับแรกที่เผยแพร่สู่สาธารณะ
ดิสนี่ย์ได้ใช้ระบบ ซินิโฟน (Cinephone) ที่ถูกพัฒนาโดย แพท พาวเวอร์ส โดยการลอกเลียนแบบมาจากระบบ โฟโนฟิลม์ (Phonofilm) ของ Lee De Forest นักประดิษฐ์ชื่อดังของสหรัฐอเมริกา โดย "เรือกลไฟวิลลี่" ออกฉายครั้งแรกที่โรงภาพยนตร์ มอสส์โคโลนี่เธียเตอร์ นครนิวยอร์ก โดยฉายเป็นภาพยนตร์สั้นให้ผู้ชมได้ชมก่อนการชมภาพยนตร์เรื่อง Gang War อย่างไรก็ตามปรากฏว่า "เรือกลไฟวิลลี่" ได้รับความนิยมเป็นอย่างมาก ขณะที่ภาพยนตร์เรื่อง Gang War ไม่ได้รับความนิยมเท่าใดนัก โดยโคลัมเบียพิกเจอร์ส ได้ตัดสินใจที่เป็นผู้จัดจำหน่าย "เรือกลไฟวิลลี่" ออกไปทั่วประเทศ
ภาพยนตร์ดังกล่าวยังโดดเด่นจากการเป็นการ์ตูนเรื่องแรก ๆ ที่ใช้เสียงประกอบซิงโครไนซ์ หรือจะกล่าวโดยละเอียดกว่านั้น มันเป็นการ์ตูนเรื่องแรกที่นำเสนอเสียงในฟิล์มหลังผลิตทั้งหมดซึ่งทำให้มันแตกต่างจากการ์ตูนเสียงทั้งหมดก่อนหน้านั้น และยังมีระดับความนิยมเหนือกว่าด้วย
ชื่อเรื่องนี้เป็นการล้อเลียนภาพยนตร์เรื่อง Steamboat Bill Jr (ค.ศ. 1928) ขณะที่เพลงประกอบการ์ตูน เช่น Steamboat Bill และ Turkey in the Straw สร้างขึ้นโดย Wilfred Jackson วอลต์ ดิสนี่ย์พากษ์เสียงทั้งหมดในฟิล์ม แม้จะมีบทสนทนาฟังไม่ได้ศัพท์อยู่บ้างเล็กน้อย
"เรือกลไฟวิลลี่" ได้รับเลือกให้อยู่อันดับที่ 13 ใน 50 ภาพยนตร์การ์ตูนที่ยิ่งใหญ่ที่สุดตลอดกาล โดยได้รับเลือกมาเป็นอันดับที่ 13 และได้ถูกจัดเก็บในหอสมุดคองเกรส เพื่อการอนุรักษ์ใน ยูไนเต็ดสเตทเนชั่นแนลฟิล์มรีจิสทรี โดยถือว่า "มีความสำคัญทางวัฒนธรรม ประวัติศาสตร์ หรือสุนทรียะ"
รัฐจิ้น
จิ้น เป็นแคว้นที่อยู่ในยุคชุนชิว ซึ่งเป็นแคว้นที่ใหญ่และมีอำนาจมากในสมัยนั้นพอๆ กับแคว้นฉู่, ฉี ในตอนแรกแคว้นจิ้นเป็นแคว้นที่ยังไม่พัฒนา แต่เมื่อจิ้นเหวินกงขึ้นครองราชย์ พระองค์ได้ทรงทำให้แคว้นจิ้นกลายเป็นแคว้นที่มีอำนาจทางเหนืออย่างรวดเร็ว ในขณะนั้นแคว้นฉู่ซึ่งอยู่ทางตอนใต้ก็อยากขึ้นเป็นผู้นำแคว้น(ปาอ๋อง) ในปี 632 ก่อนคริสต์ศักราช แคว้นจิ้นและแคว้นฉู่เปิดศึกรบครั้งใหญ่ กองทัพฉู่แพ้อย่างราบคาบ พระเจ้าจิ้นเหวินแห่งแคว้นจิ้น（晋国）จึงได้ทรงขึ้นเป็นมหาราชาแห่งที่ราบตอนกลางนับจากนั้นเป็นต้นมา การแย่งชิงอำนาจมหาราชาระหว่างแคว้นจิ้นและแคว้นฉู่ดำเนินต่อเนื่องมาเป็นเวลาร้อยกว่าปี สุดท้ายพระเจ้าฉู่จวงหวังก็ทรงสามารถรบชนะกองทัพจิ้นได้ และขึ้นเป็นมหาราชาแห่งที่ราบตอนกลาง ตอนหลังแคว้นจิ้นได้ล่มสลายลงและได้แบ่งเป็นแคว้น จ้าว เว่ย หาน
วัดจอมเขามณีรัตน์
วัดจอมเขามณีรัตน์ ( "วัดจอมเขามะนีลัด") ตั้งอยู่บนเนินเขาเหนือเมืองห้วยทราย หันหน้าไปทางอำเภอเชียงของ ประเทศไทย มีความสูงประมาณ 100 เมตร ห่างจากท่าเรือท่าด่าน 200 เมตร ภายในบริเวณวัดมีพระอุโบสถขนาดกลาง สร้างด้วยไม้สักศิลปะแบบไทใหญ่ ผนังด้านในของพระอุโบสถมีจิตรกรรรมฝาผนังสีน้ำมันเป็นศิลปะแบบลาว มีสีสันสวยงาม มีหอหลองซึ่งมีระฆังและกลองใหญ่ เมื่ออยู่บนหอหลองจะเห็นทิวทัศน์ของแม่น้ำโขงและฝั่งไทยอย่างชัดเจน วัดแห่งนี้ได้รับการปฏิสังขรณ์ใหม่โดยสมเด็จพระเทพรัตน์ราชสุดาเมื่อเสด็จประพาสเมืองห้วยทรายเมื่อ พ.ศ. 2537 บนเนินเขาใกล้ๆกันมีป้อมกาโมของ ฝรั่งเศส ปัจจุบันเป็นที่ตั้งของทหารลาว ไม่อนุญาตให้คนภายนอกเข้าไป
เจิ้ง เส้าชิว
เจิ้ง เส้าชิว (; ) นักแสดงชายและนักร้องชื่อดังชาวฮ่องกง เกิดเมื่อวันที่ 24 กุมภาพันธ์ ค.ศ. 1947 ที่ฮ่องกง บิดามารดาเป็นอาจารย์มหาวิทยาลัย
เจิ้ง เส้าชิว มีผลงานโดดเด่นมากทั้งในจีนแผ่นดินใหญ่, ฮ่องกง และไต้หวันในยุคทศวรรษที่ 70 และ 80 สังกัด TVB โดยมีบทบาทการแสดงที่เป็นที่จำได้เป็นอย่างดี คือ "ชอลิ้วเฮียง" ในละครโทรทัศน์ชุด "Chor Lau-heung" ในปี ค.ศ. 1979 และ "เตียบ่อกี้" ใน "The Heaven Sword and Dragon Saber" ("ดาบมังกรหยก") ในปี ค.ศ. 1978
จากนั้นผลงานที่โดดเด่นในยุคทศวรรษที่ 90 ได้แก่ "The Greed of Man" ("เจ้าพ่อตลาดหุ้น") ในปี ค.ศ. 1992 คู่กับ หลิว ชิงหวิน นักแสดงรุ่นน้อง
ชีวิตส่วนตัว เจิ้ง เส้าชิวสมรสกับ เสิ่น เตี้ยนเสีย (เสียชีวิตด้วยโรคมะเร็งในปี ค.ศ. 2008) นักแสดงหญิงร่างอ้วนอารมณ์ดีในปี ค.ศ. 1985 ทั้งคู่มีบุตรสาวด้วยกันหนึ่งคน ที่ปัจจุบันเป็นนักแสดงอีกคน คือ เจิ้ง ซินอี้ แต่ต่อมาทั้งคู่ได้หย่าร้างกัน และต่อมา เจิ้ง เส้าชิวก็สมรสอีกครั้งกับ กวานจิงหัว ซึ่งเป็นภรรยาคนปัจจุบัน ทั้งคู่มีบุตรสาวด้วยกันทั้งหมด 3 คน
เผ่าทอง ทองเจือ
เผ่าทอง ทองเจือ เป็นนักโบราณคดี นายแบบ พิธีกร นักแสดง ชาวไทย และ อดีตอาจารย์ในมหาวิทยาลัยธรรมศาสตร์และมหาวิทยาลัยเชียงใหม่
เผ่าทอง ทองเจือ หรือที่รู้จักในนาม อาจารย์เผ่าทอง ทองเจือ เกิดเมื่อวันที่ 3 ตุลาคม พ.ศ. 2499 ท่านเป็นบุตรของ นายพานทอง ทองเจือ กับ นางไพบูลย์บุญ ทองเจือ สกุลเดิม : เนติกุล อาจารย์เผ่าทองจึงมีศักดิ์เป็นหลานปู่ พระยาไพชยนต์เทพ (ทองเจือ ทองเจือ) ท่านเป็นต้นสกุล "ทองเจือ" และ ท้าวอนงค์รักษา (พร้อง ทองเจือ) อาจารย์เผ่าทองเป็นนักประวัติศาสตร์ไทย นักโบราณคดี พิธีกรและวิทยากรผู้ให้ความรู้เกี่ยวกับศิลปวัฒนธรรมและประวัติศาสตร์ไทย ท่านมีชื่อเล่นว่า "แพน" เป็นน้องชายคนละแม่กับ ภิญโญ ทองเจือ อดีตนักแสดงละครโทรทัศน์ และ ปรางค์ทิพย์ ทวีพาณิชย์ เผ่าทองจบการศึกษาระดับมัธยมศึกษาจากโรงเรียนสาธิต มหาวิทยาลัยศรีนครินทรวิโรฒ ประสานมิตร และโรงเรียนเตรียมอุดมศึกษา ระดับอุดมศึกษาจากคณะโบราณคดี มหาวิทยาลัยศิลปากร ด้วยความชอบในเรื่องโบราณคดีมาแต่เด็กๆ ขณะที่ศึกษาอยู่นั้นถืออาจารย์เผ่าทองเป็นบุคคลคณะแรก ๆ ที่ได้เข้าไปขุดค้นในแหล่งโบราณคดีบ้านเชียง ที่จังหวัดอุดรธานีด้วย
ในทางวิชาการเคยเป็นอาจารย์ในคณะศิลปศาสตร์ มหาวิทยาลัยธรรมศาสตร์ และอาจารย์ในคณะมนุษยศาสตร์ มหาวิทยาลัยเชียงใหม่ จนกระทั่งอาจารย์เผ่าทองได้เป็นคณบดีคณะศิลปกรรมศาสตร์ มหาวิทยาลัยธรรมศาสตร์ และเป็นอาจารย์พิเศษตามสถาบันต่าง ๆ เช่น โรงเรียนนายร้อยพระจุลจอมเกล้า (จปร.), คณะสถาปัตยกรรมศาสตร์ จุฬาลงกรณ์มหาวิทยาลัย , โรงเรียนจิตรลดา เป็นต้น ก่อนอาจารย์เผ่าทองจะเกษียณตัวเองออกมาก่อนอายุครบ 60 ปี
ในแวดวงบันเทิงเคยเป็นนายแบบ พิธีกรและวิทยากรที่ให้ความรู้เกี่ยวกับเรื่องประวัติศาสตร์และศิลปวัฒนธรรมของไทยหลายรายการ อาทิ "คุณพระช่วย" ทางช่อง 9,มิติลี้ลับ ทางช่อง 7 อาจารย์เผ่าทองเคยเป็นตัวประกอบในละครโทรทัศน์เรื่อง "ศิลามณี" ทางช่อง 7 ในปี พ.ศ. 2551 อาจารย์เผ่าทองได้ร่วมแสดงในภาพยนตร์ไทยเรื่อง "ฉันผู้ชายนะยะ" ในปี พ.ศ. 2530 อาจารย์เผ่าทองได้เป็นผู้ติดต่อประสานงานและเป็นนักแสดงประกอบในภาพยนตร์ฮอลลีวู้ด เรื่อง "Anna and the King" ที่ได้เข้าไปถ่ายทำในประเทศมาเลเซีย เมื่อปี พ.ศ. 2542 และ รอยไหม ในปี พ.ศ. 2554 กับช่อง 3 ด้วย
ชีวิตส่วนตัว เป็นผู้เชี่ยวชาญเรื่องผ้าไทยและเป็นเจ้าของ ห้องเสื้อเผ่าทอง ทองเจือ หรือ Paothong's PRIVATE COLLECTION ที่จังหวัดเชียงใหม่ รวมไปถึงห้างสรรพสินค้าชั้นนำ และเป็นผู้ร่วมก่อตั้งนิทรรศน์รัตนโกสินทร์ ซึ่งเป็นพิพิธภัณฑ์แสดงความเป็นมาของกรุงเทพมหานคร ที่ถนนราชดำเนิน ปัจจุบันอาจารย์เผ่าทองท่านมีปัญหาด้านสุขภาพ คือ เป็นโรคมะเร็งและมะเร็งเม็ดเลือดขาว หรือ ลูคิเมีย โดยท่านเป็นมาตั้งแต่อายุ 37 ปี ที่เกือบจะเอาชีวิตไม่รอดจากโรคที่เป็น
แฮตทริก
แฮตทริก (; แปลตรงตัว: "หมวกวิเศษ") ในด้านกีฬาหมายถึง การที่ผู้เล่นกีฬาคนหนึ่ง ๆ สามารถทำความสำเร็จในกีฬานั้น ๆ ได้สามครั้ง ในการเล่นครั้งหนึ่ง ๆ คำนี้ใช้ครั้งแรกในปี ค.ศ. 1858 ในกีฬาคริกเก็ต โดย เอช. เอช. สตีเฟนสัน และใช้ในสิ่งพิมพ์ครั้งแรกในปี ค.ศ. 1878
ในที่สุดคำว่าแฮตทริกก็ได้ปรับมาใช้กับกีฬาอีกหลายประเภท เช่น ฟุตบอล โปโลน้ำ แฮนด์บอล แต่ไม่ได้รับความนิยมในอเมริกาเหนือ จนกระทั่งกลางคริสต์ทศวรรษ 1940 ในการแข่งขันเนชันนอลฮอกกีลีก และจากนั้น ในเบสบอล (การตีลูกออกและการตีโดนลูก 3 ครั้ง)
ในฟุตบอล สถิติผู้ทำแฮตทริกได้เร็วที่สุดในโลก คือ ทอมมี รอสส์ นักฟุตบอลชาวสกอตแลนด์ในปี ค.ศ. 1964 ด้วยเวลาเพียง 1.30 นาที หรือ 90 วินาที ในการลงเล่นให้กับรอสส์เคาน์ตี เอาชนะเนิร์นเคาน์ตี ไปได้ถึง 8-1 ประตู ในขณะที่สถิติที่เร็วที่สุดของพรีเมียร์ลีก เกิดขึ้นในฤดูกาลที่ 2014–15 โดย ซาดิโอ มาเน นักฟุตบอลชาวเซเนกัล ของเซาแทมป์ตัน ที่เอาชนะ แอสตันวิลลา ไปได้ถึง 6-1 ประตู ที่สนามเซนต์แมรีส์สเตเดียม โดยใช้เวลาไปทั้งหมดเพียง 2.56 นาที ทำลายสถิติเดิมของ ร็อบบี ฟาวเลอร์ ของลิเวอร์พูล ที่ทำไว้ 4.33 นาที ตั้งแต่ปี ค.ศ. 1994 ที่พบกับ อาร์เซนอล
โดย แฮตทริกในวงการฟุตบอลนั้นสามารถแบ่งออกได้เป็น 3 ประเภทใหญ่ ๆ คือ
1. ฟลอว์เลสแฮตทริก (Flawless hat trick) หมายถึง การที่ทำแฮตทริกได้โดยไม่มีผู้ใดมายิงประตูคั่น
2. คลาสสิกแฮตทริก (Classic hat trick) หมายถึง การที่ทำแฮตทริกได้ภายใน 45 นาทีแรกของการแข่งขันครึ่งแรก
3. เพอร์เฟกต์แฮตทริก (Perfect hat trick) หมายถึง การที่ทำแฮตทริกได้ด้วยอวัยวะ 3 อย่างไม่ซ้ำกัน คือ เท้าซ้าย 1 เท้าขวา 1 และศีรษะ 1
อีกทั้งผู้ที่ทำแฮตทริกได้ จะได้สิทธิในการครอบครองลูกฟุตบอลลที่ใช้ในการแข่งขันเพื้อเป็นที่ระลึกหลังแข่งขันเสร็จแล้วด้วย
สุสานแห่งอเล็กซานเดรีย
สุสานแห่งอเล็กซานเดรีย () เป็นสถานที่ฝังศพใต้ดินของกษัตริย์อียิปต์โบราณอีกแบบหนึ่งนอกเหนือไปจากปิรามิด อยู่ที่เมืองอเล็กซานเดรีย ประเทศอียิปต์ อุโมงค์แห่งนี้มีชื่อเรียกว่า คาตาโกมบ์ (catacombs) โดยขุดลึกเข้าไปในภูเขาหินทรายเป็นขั้นๆ บางตอนมีความลึกถึง 70-80 ฟุต มีทางเดินกว้าง 3-4 ฟุต ทางเดินจะวกไปเวียนมาเป็นระยะทางนับร้อยไมล์ ผนังอุโมงค์ถูกเจาะเป็นช่อง ๆ ลึกเข้าไปเพื่อใช้เป็นที่บรรจุศพ มีแท่นบูชาและตะเกียงดวงเล็ก ๆ แขวนไว้ บางส่วนของอุโมงค์แห่งนี้ได้ตบแต่งเอาไว้อย่างวิจิตรพิสดารสภาพในปัจจุบันยังคงความสมบูรณ์เอาไว้พอที่จะให้ผู้สนใจเข้าไปเที่ยวชมได้
เกมปาเป้า
เกมปาเป้า, กีฬาปาเป้า หรือ เกมปาลูกดอก () เป็นเกมปาลูกดอกให้เข้าเป้า ที่แขวนยึดไว้กับผนัง ถึงแม้ว่าเป้าปาลูกดอกในอดีตจะมีการเปลี่ยนแปลงในอดีต แต่เกมปาเป้าในปัจจุบัน มีมาตรฐานในการเล่นเกม โดยมีเป้าที่ออกแบบมาเฉพาะและมีกฎกติกาการเล่น และยังมีการกิจกรรมแข่งขันระดับอาชีพด้วย เกมปาเป้าเป็นเกมที่นิยมเล่นในผับ โดยเฉพาะในสหราชอาณาจักร รวมถึงในเครือจักรภพ เนเธอร์แลนด์ ไอร์แลนด์ ประเทศในแถบสแกนดินาเวีย สหรัฐอเมริกา และในส่วนอื่นของโลก
นพพร วาทิน
นพพร วาทิน เป็นผู้มีส่วนร่วมและดำรงตำแหน่งด้านต่างๆในวงการบันเทิงของไทยมากมายเช่น ดำรงตำแหน่งกรรมการผู้จัดการบริษัท มหากาพย์ จำกัด ซึ่งเป็นบริษัทผลิต และจัดจำหน่ายภาพยนตร์ไทย เช่น “ซามูไร อโยธยา” นอกจากนี้ยังดำรงตำแหน่งกรรมการผู้จัดการ"บริษัท สปอร์ต อาร์ต จำกัด" (Sport Art Co., Ltd.) ที่ทำหน้าที่ผลิตสื่อบันเทิงในรูปแบบของกีฬา โดยผลงานที่โดดเด่นคือ “Thai fight”
นพพร วาทิน ชื่อเล่น “มด” เกิดวันที่ 6 พฤศจิกายน พ.ศ. 2506 ในครอบครัวชาวไทยจบการศึกษาชั้นประถมศึกษา และเข้าศึกษาระดับชั้นมัธยมศึกษาตอนต้นที่ โรงเรียนวัดสุทธิวราราม และชั้นมัธยมศึกษาตอนปลายที่”โรงเรียนปทุมคงคา” ได้รับพระราชทานปริญญาตรีที่ ”มหาวิทยาลัยรามคำแหง”
เข้าสู่วงการบันเทิงเมื่อปี พ.ศ. 2533 โดยเป็นผู้ช่วยผู้กำกับละครเวทีเรื่อง “พันท้ายนรสิงห์” ที่ศาลาเฉลิมไทย และได้เริ่มเข้าสู่วงการผลิตละครของสถานีโทรทัศน์ไทยทีวีสีช่อง 3 ในตำแหน่งผู้ช่วยผู้กำกับการแสดงและตำแหน่งผู้จัดการกองถ่าย
พ.ศ. 2535 ”คุณเจริญ เอี่ยมพึ่งพร” กรรมการผู้จัดการ “บริษัท ไฟว์สตาร์ โปรดักชั่น จำกัด” () ได้เริ่มผลิตละครให้กับสถานีโทรทัศน์ไทยทีวีสีช่อง 3 โดยได้มอบหมายให้ นพพรควบคุมการผลิตละคร และรายการโทรทัศน์ทั้งหมดของบริษัทไฟว์สตาร์โปรดักชั่น
พ.ศ. 2537 นพพร ได้เป็นผู้กำกับภาพยนตร์เรื่องแรกเรื่อง “ตุ๊ ต๊ะ ต๋อม แต๋ม สุภาพบุรุษตัว ต.” เป็นภาพยนตร์ที่ประสบความสำเร็จมากในขณะนั้น
พ.ศ. 2539 นพพร ได้เป็นผู้กำกับภาพยนตร์เรื่องที่สองเรื่อง “เด็กเสเพล” ซึ่งนอกจากจะประสบความสำเร็จด้านรายได้แล้วยังได้รับรางวัลมากมาย เช่น รางวัลด้านดารานำฝ่ายชาย รางวัลถ่ายภาพยอดเยี่ยม รางวัลของสำนักงานคณะกรรมการส่งเสริมและประสานงานเยาวชนแห่งชาติ (ประกอบด้วย รางวัลด้านดารานำฝ่ายชาย, ด้านดารานำฝ่ายหญิง, โล่ห์รางวัลแซดโหวต ,โล่ห์รางวัลเรดิโอโหวต และภาพยนตร์ยอดเยี่ยม) นอกจากนั้นยังได้รับรางวัลจาก พณฯ ท่านนายกรัฐมนตรี นายบรรหาร ศิลปอาชา เป็นรางวัลที่ได้รับมาจากภาพยนตร์เรื่อง “เด็กเสเพล” ซึ่งเป็นภาพยนตร์วัยรุ่น สะท้อนสังคมและเป็นอุทธาหรณ์ที่ดีสำหรับเยาวชน และได้รับรางวัลตุ๊กตาทอง สาขาบทภาพยนตร์ดัดแปลงยอดเยี่ยม
พ.ศ. 2541 นพพร ได้เป็นผู้กำกับภาพยนตร์เรื่องที่สามเรื่อง “วัยระเริง” และได้ร่วมกับหน่วยงาน “สำนักงานคณะกรรมการป้องกัน และปราบปรามยาเสพติด” และ”หน่วยงาน”สำนักงานคณะกรรมการส่งเสริมและประสานงานเยาวชนแห่งชาติ” เพื่อจัดกิจกรรมตามโรงเรียนต่างๆ เพื่อสนับสนุนให้ใช้เวลาว่างให้เป็นประโยชน์ และต่อต้านยาเสพติด
พ.ศ. 2542 นพพร ได้ดำรง ตำแหน่ง กรรมการผู้จัดการ"บริษัท พารากอน เอ็นเตอร์เทนเม้นท์ จำกัด " () เป็นผู้ผลิตละครเรื่อง “มือปืน” ซึ่งได้รับรางวัลยอดเยี่ยมถึง 8 รางวัล นอกจากนั้นยังได้ร่วมกับ"อาร์เอส โปรโมชั่น จำกัด" () ก่อตั้ง"บริษัท ชาโดว์ เอ็นเตอร์เทนเม้นท์ จำกัด " () ผลิตรายการ และละครทางสถานีโทรทัศน์ไทยทีวีสีช่อง 3
พ.ศ. 2543 นพพร ได้เป็นผู้กำกับภาพยนตร์เรื่องที่สี่เรื่อง “อั้งยี่ ลูกผู้ชายพันธุ์มังกร” เป็นการร่วมทุนสร้างระหว่างไทย และไต้หวัน ถือเป็นการเปิดศักราชใหม่ ของการผลิตภาพยนตร์ออกสู่ต่างประเทศ
ในปี พ.ศ. 2548 นพพรได้ก่อตั้ง"บริษัทฟิล์มเอเชีย จำกัด" () ซึ่งผลิตภาพยนตร์ ม.๘, คู่แรด, ฮะเก๋า ตามลำดับ
พ.ศ. 2553 นพพร ได้เป็นผู้กำกับภาพยนตร์เรื่องล่าสุดเรื่อง “ซามูไรอโยธยา” ซึ่งได้รับรางวัลสุพรรณหงส์ สาขารางวัลดนตรีประกอบยอดเยี่ยม (Best Original Score)
พ.ศ. 2553 นพพรดำรงตำแหน่งประธานจัดการแข่งขัน THAI FIGHT และ THAI FIGHT EXTREME 2011 ในปี 2554
น้ำตกต้นตอง
น้ำตกต้นตอง ตั้งอยู่ในเขตอุทยานแห่งชาติดอยภูคา เป็นน้ำตกหินปูน 3 ชั้น มีความสูงประมาณ 60 เมตร บนโตรกผามีพืชชุ่มน้ำ เช่น ตะไคร่น้ำ เฟิร์นเกาะเขียวขจี ในหน้าฝนน้ำตกจะสีขุ่นแดง
นอกจากนี้บริเวณน้ำตกยังเป็นที่อาศัยของไส้เดือนดินชนิด Amynthas tontong Panha & Bantaowong ซึ่งเป็นไส้เดือนดินชนิดใหม่ของโลก
ตัวน้ำตกอยู่ริมทางหลวงจังหวัดหมายเลข 1256 ห่างจากที่ทำการอุทยานประมาณ 3 กิโลเมตร โดยเดินทางจากที่ทำการอุทยานถึงแยกบ้านเต๋ย เข้าไปอีกประมาณ 800 เมตร และเดินเท้าจากถนนเข้าไปถึงตัวน้ำตกประมาณ 500 เมตร ซึ่งเป็นทางเดินลาดชัน
โรงเรียนสาธิตมหาวิทยาลัยราชภัฏเพชรบุรี
โรงเรียนสาธิตมหาวิทยาลัยราชภัฏเพชรบุรี เป็นสถานศึกษาที่ดำเนินการจัดตั้งเพื่อเป็นสถานศึกษา และใช้เป็นสถานที่ฝึกประสบการณ์วิชาชีพครูของนักศึกษาครุศาสตร์บัณฑิตมหาวิทยาลัยราชภัฏเพชรบุรี
สืบเนื่องจากมหาวิทยาลัยราชภัฎเพชรบุรี มีการเรียนการสอนด้านครุศาสตร์ ผลิตบัณฑิตด้านครูเพื่อเป็นกำลังต่อการพัฒนาการศึกษาของชาติ และประเทศไทยต้องเผชิญกับการเปลี่ยนแปลงของโลกในหลายด้านซึ่งมีผลกระทบทั้งที่เป็นโอกาสและข้อจำกัดต่อการพัฒนาประเทศ การที่ประเทศไทยจะพัฒนาได้เทียบเท่ากับประเทศอื่นๆ ท่ามกลางกระแสการเปลี่ยนแปลงเหล่านี้คือ มีการเตรียมความพร้อมของทรัพยากรมนุษย์ให้มีความรู้และสามารถปรับตัวรับกับการเปลี่ยนแปลงเหล่า และสร้างโอกาสจากวิกฤตต่างๆที่จะเกิดขึ้นอย่างเหมาะสม และเพื่อให้สอดคล้องกับแผนพัฒนาเศรษฐกิจและสังคมแห่งชาติฉบับที่ 10 (พ.ศ. 2550-พ.ศ. 2554) ที่มุ่งพัฒนาทรัพยากรมนุษย์ให้มีคุณภาพ คุณธรรมและพึ่งพาตัวเองได้ สร้างเสริมเศรษฐกิจที่มีคุณภาพและเสถียรภาพ และสร้างความสมดุลในการอนุรักษ์และใช้ทรัพยากรธรรมชาติและสิ่งแวดล้อม ซึ่งในปัจจุบันยังคงต้องพึ่งพาเทคโนโลยีและนวัตกรรมจากต่างประเทศเป็นส่วนใหญ่ เพื่อให้บรรลุเป้าหมายของแผนพัฒนาฯฉบับที่ 10 จำเป็นต้องพัฒนาทรัพยากรมนุษย์ด้านวิทยาศาสตร์และเทคโนโลยีเพื่อลดการพึ่งพาเทคโนโลยีและนวัตกรรมจากต่างประเทศ และเพิ่มความเข้มแข็งให้กับทุนทางทรัพยากรธรรมชาติและสิ่งแวดล้อมของประเทศต่อไป
มหาวิทยาลัยราชภัฏเพชรบุรีจึงจัดตั้งโรงเรียนสาธิตมหาวิทยาลัยราชภัฏเพชรบุรีขึ้นเพื่อจัดการศึกษาในระดับมัธยมศึกษาตอนต้นและตอนปลาย ที่มุ่งเน้นความเป็นเลิศด้านวิทยาศาสตร์และคณิตศาสตร์ เพื่อสร้างคนดี คนเก่งด้านวิทยาศาสตร์และคณิตศาสตร์ และการสร้างค่านิยมทางวิทยาศาสตร์ให้กับเยาวชนที่เป็นกำลังสำคัญในการพัฒนาประเทศ และประการสำคัญโรงเรียนสาธิตมหาวิทยาลัยราชภัฏเพชรบุรีดำเนินการขึ้นเพื่อใช้เป็นสถานที่ฝึกปฏิบัติการด้านการสอนในระดับมัธยมศึกษาสำหรับนักศึกษาในระดับปริญญาตรีและบัณฑิตศึกษา รวมทั้งคณาจารย์ในมหาวิทยาลัยราชภัฏเพชรบุรี โดยมุ่งหวังให้มหาวิทยาลัยราชภัฏเพชรบุรีเป็นหน่วยงานหนึ่งที่มีส่วนช่วยเพิ่มสมรรถนะของประเทศในการพัฒนาทรัพยากรมนุษย์ให้มีคุณภาพอย่างยั่งยืนต่อไป
มัธยยมศึกษาปี่ที่ 1-6
บางกอกซิตีแชนแนล
บางกอก ซิตี้ แชนแนล () สถานีโทรทัศน์กรุงเทพมหานคร เป็นสถานีโทรทัศน์สังกัดกรุงเทพมหานคร ออกอากาศอย่างเป็นทางการครั้งแรกเมื่อวันที่ 1 เมษายน พ.ศ. 2554 ผ่านทางช่องทรูวิชั่นส์ 76 และช่องสัญญาณดาวเทียมในระบบ C-Band ช่อง 54 ตลอด 24 ชั่วโมง
บางกอก ซิตี้ แชนแนล เกิดจาก หม่อมราชวงศ์สุขุมพันธุ์ บริพัตร ผู้ว่าราชการกรุงเทพมหานคร ได้มอบหมายให้ บริษัท อสมท จำกัด (มหาชน) เป็นผู้ดำเนินการบริหารงาน โดยร่วมกับคณะทำงานบริหารโครงการประชาสัมพันธ์และเผยแพร่กิจการของกรุงเทพมหานคร เพื่อเป็นการเพิ่มทางเลือกในการรับชมช่องโทรทัศน์มากขึ้นของประชาชน เป็นประโยชน์ในการสื่อสารการทำงานของกรุงเทพมหานครได้อย่างกว้างขวางขึ้น มีการนำเสนอข่าวสารอย่างชัดเจนและทันเหตุการณ์ รวมถึงเป็นช่องทางในการพูดคุยถึงนโยบายต่าง ๆ ของผู้บริหารกรุงเทพมหานคร เพื่อให้ได้รับรู้ถึงข้อมูลที่ถูกต้อง สร้างโอกาสในการรับรู้ข่าวสารและมีส่วนร่วมในการพัฒนากรุงเทพมหานครร่วมกันมากขึ้นกว่าเดิม พร้อมทั้งเปิดกว้างให้ประชาชนได้มีส่วนร่วมในการซักถามหรือเสนอแนะความคิดเห็นในมุมมองต่าง ๆ ไปยังผู้บริหารได้ และเป็นช่องทางในการรับเรื่องราวร้องทุกข์และรับฟังปัญหาของประชาชนอีกทางหนึ่งด้วย และส่งเสริมให้เด็กและเยาวชนได้มีส่วนร่วมในการแสดงความคิดเห็นและมีเวทีแสดงออกอย่างสร้างสรรค์ ส่งเสริมการเรียนรู้และการศึกษาทั้งในระดับวิชาการและภูมิปัญญาท้องถิ่นของคนในชุมชน
รายการของสถานี อาทิ "รายการเวทีเสาชิงช้า" เป็นการนำเสนอประเด็นที่อยู่ในความสนใจของชาวกรุงเทพมหานคร โดยมีผู้บริหารกรุงเทพมหานคร ตลอดจนผู้ทรงคุณวุฒิที่เกี่ยวข้องมาร่วมสนทนาแลกเปลี่ยนความคิดเห็น "รายการคุยกันวันละเขตกับสภากทม." เป็นรายการเจาะลึกเรื่องราวระดับเขตกับสมาชิกสภากรุงเทพมหานคร (ส.ก.) รวมถึงโครงการที่ต้องการจะประชาสัมพันธ์และรณรงค์เพื่อให้ประชาชนสนใจกรุงเทพมหานครมากขึ้น "รายการเสือหลงกรุง" เป็นรายการสารคดีบันเทิงซึ่งนำเสนอผ่านมุมมองของนักปั่นจักรยานเสือภูเขาที่จะนำเสนอเสน่ห์ทั้งสถานที่ วิถีชีวิตและศิลปวัฒนธรรมของกรุงเทพมหานคร ในแง่มุมที่งดงาม และค้นหาบางสิ่งที่แปลกและหายาก "รายการกีฬาคนกรุง" นำเสนอถึงเคล็ดลับด้านสุขภาพ กีฬา และนันทนาการ โดยผู้เชี่ยวชาญเฉพาะทาง เป็นต้น
ศิรินทรา นิยากร
ศิรินทรา นิยากร (10 มีนาคม พ.ศ. 2508 - ) เป็นนักร้องลูกทุ่งหญิงชาวไทย มีผลงานเพลงที่เป็นที่รู้จัก คือ "รู้ว่าเขาหลอก" และ "จะขอก็รีบขอ"
ศิรินทราเกิดที่เขตบางเขน กรุงเทพมหานคร กรุงเทพมหานคร เป็นบุตรของนายสำราญและนางทองล้วน นิยากร จบการศึกษาระดับปริญญาตรี คณะบริหารธุรกิจ มหาวิทยาลัยรามคำแหง และปริญญาโท คณะบริหารธุรกิจ สาขาการจัดการ มหาวิทยาลัยเกษตรศาสตร์ จนได้ชื่อว่าเป็นนักร้องลูกทุ่งหญิงมหาบัณฑิตคนแรกของประเทศไทย
ศิรินทราเข้าสู่วงการเพลง โดยเริ่มจากการเข้าประกวดร้องเพลงขับร้อง 5 ภูมิภาค ของศูนย์ดนตรีวาทินี จนได้รับรางวัลชนะเลิศระดับประเทศในปี พ.ศ. 2524 ด้วยบทเพลงแนว ลูกกรุง "หยาดน้ำฝน หยดน้ำตา" ต่อมาบริษัท อโซน่า ค่ายเทปชื่อดังในสมัยนั้น ได้พาศิรินทราร้องเพลงบันทึกเสียง โดยมักเป็นผลงานเพลงลูกทุ่ง เพลงที่สร้างชื่อเสียงอย่างมาก ได้แก่ ""รู้ว่าเขาหลอก"" และ ""จะขอก็รีบขอ"" จากผลงานการแต่งของ กานท์ การุณวงศ์ จนมีชื่อเสียงเทียบเคียงกับ พุ่มพวง ดวงจันทร์ โดยได้รับรางวัลพระราชทานขับร้องเพลงดีเด่นจาก สมเด็จพระเทพรัตนราชสุดาฯ สยามบรมราชกุมารี ในงาน กึ่งศตวรรษเพลงลูกทุ่งไทย ปี พ.ศ. 2532 จากเพลง รู้ว่าเขาหลอก และ พ.ศ. 2534 จากเพลง จะขอก็รีบขอ และได้รับการขับร้องต่อโดยศิลปินอีกหลายท่านในภายหลัง
ศิรินทรายังมีผลงานเพลงตามมาอีกมากมาย ทั้งในแนวสนุกและหวานซึ้ง เช่นหลงมนต์คนเอฟเอ็ม, น้องว่างทุกวัน, คิดฮอดอีสาน, สุดรักสุดบูชา, อยากฟังซ้ำ, กล่อมใจตัวเอง, คอยพี่, เหนือคำสาบาน, ผู้หญิงหลังไมค์ ฯลฯ และเคยได้ตั้งวงดนตรีลูกทุ่งของตัวเองด้วย 
ด้านการแสดง
ศิรินทราเคยแสดง ภาพยนตร์ เรื่อง อยู่กับยาย ในปี พ.ศ. 2531 และ อ้อนรักแฟนเพลง ในปี พ.ศ. 2532 ซึ่งทั้งสองเรื่องแสดงคู่กับ ยอดรัก สลักใจ และยังได้แสดงละครโทรทัศน์เรื่อง ตะกายดาวทางช่อง 9 ในฐานะดารารับเชิญ และเรื่อง ถนนสายสุดท้าย ทางช่อง 7 ในปี พ.ศ. 2537 ผลงานแสดงในยุคหลัง ได้แก่ละครโทรทัศน์เรื่อง แผลเก่า ทางช่อง 3 และภาพยนตร์เรื่อง มนต์เพลงลูกทุ่ง เอฟ.เอ็ม. ในปี พ.ศ. 2545 ละคร นางแบบโคกกระโดน ทางช่อง 7 และละคร ราชินีลูกทุ่ง ทางช่อง 8 ในปี พ.ศ. 2555 และละคร หางเครื่อง ทางช่อง 7 ในปี พ.ศ. 2557 และละคร เพลงรักเพลงลำ ในปี พ.ศ. 2558 ทาง ช่อง 7 ละคร สาวน้อยคาเฟ่ ในปี พ.ศ. 2559 ทางช่อง พีพีทีวี และละคร ฉันทนาสามช่า ในปี พ.ศ. 2559 ทาง ช่อง 7 ละคร มือปืนพ่อลูกติด ในปี พ.ศ. 2560 ทาง ช่อง 7 และละคร ดาวจรัสฟ้า ในปี พ.ศ. 2561 ช่องวัน
ปัจจุบันศิรินทรายังคงรับงานร้องเพลง มีผลงานเพลงบันทึกเสียงออกมาเรื่อยๆ และเป็นดีเจ คลื่น ลูกทุ่งมหานคร เอฟ.เอ็ม. 95 เมกกะเฮิร์ตซ์ รวมถึงเป็นพิธีกรทาง บลูสกายแชนแนล ในวันเสาร์-วันอาทิตย์
พระเจ้าหลวง
พระเจ้าหลวง เป็นพระอิสริยยศของพระมหากษัตริย์ที่สละราชสมบัติแก่พระราชโอรสหรือพระราชธิดาแล้ว และเป็นพระนามที่พระบาทสมเด็จพระปรเมนทรมหามงกุฎ พระจอมเกล้าเจ้าอยู่หัวทรงบัญญัติไว้สำหรับพระเจ้าแผ่นดินที่สละราชสมบัติและยังดำรงพระชนม์อยู่ว่าพระเจ้าหลวง
เมื่อคราวพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัวทรงพระประชวร รวมทั้งทรงเครียดและเหน็ดเหนื่อยกับสนธิสัญญาสยาม-ฝรั่งเศส ร.ศ. 112 จนถึงกับประชวรพระวาโยไป พระยาบุรุษรัตนราชพัลลภ (นพ ไกรฤกษ์) เคยได้ยินว่าพระบาทสมเด็จพระจุลจอมเกล้าเจ้าอยู่หัวมีพระราชดำริเรื่องสละราชสมบัติขณะยังมีพระชนม์ชีพ เพราะทรงคาดการณ์ไว้แล้วว่าพระองค์มิอาจทรงงานหนักได้อีกต่อไปเพราะทรงทุพพลภาพมากขึ้น ดังปรากฏความว่า
"ในปี พ.ศ. 2453 พระบาทสมเด็จพระเจ้าอยู่หัวเจริญพระชนมายุ 58 พรรษา ทรงพระราชปรารภว่า เมื่อพระชนมายุครบ 60 พรรษาแล้วจะทรงสละราชสมบัติพระราชทานแก่สมเด็จพระบรมโอรสาธิราชฯ รับราชภาระสืบสนองพระองค์เป็นพระเจ้าแผ่นดิน ส่วนพระองค์ท่านจะเสด็จออกจากราชสมบัติเป็นพระเจ้าหลวง..."
พระบาทสมเด็จพระนโรดม สีหนุแห่งกัมพูชา ทรงได้รับการขนานพระนามว่า พระบาทสมเด็จพระนโรดม สีหนุ พระมหาวีรกษัตริย์ พระวรราชบิดา หลังทรงสละราชสมบัติแก่พระราชโอรส หลังจากที่สมเด็จพระราชาธิบดีอัลแบร์ที่ 2 แห่งเบลเยียมทรงประกาศสละราชสมบัติเมื่อวันที่ 21 กรกฎาคม ค.ศ. 2013 พระองค์ยังคงพระราชอิสริยยศเป็น "สมเด็จพระราชาธิบดีอัลแบร์ที่ 2" อยู่ (ซึ่งเหมือนกับในสมัยของพระราชบิดาของพระองค์ภายหลังจากทรงสละราชสมบัติ ซึ่งยังคงเป็น สมเด็จพระราชาธิบดีเลโอโปลด์ที่ 3 แห่งเบลเยียม)
"พระเจ้าหลวง" จึงเป็นบทบาทและสถานะมากกว่าจะเป็นส่วนหนึ่งในพระนาม
คุนดุน
คุนดุน () เป็นภาพยนตร์ชีวประวัติของทะไลลามะ องค์ที่สิบสี่ กำกับโดยมาร์ติน สกอร์เซซี จากบทภาพยนตร์ของเมลิซซา แมททีสัน ดัดแปลงมาจากเรื่องราวและงานเขียนขององค์ทะไลลามะ ผู้นำทางจิตวิญญาณสูงสุดของทิเบตที่ต้องลี้ภัยออกนอกประเทศ หลังจากถูกรุกรานโดยกองทัพปลดปล่อยประชาชนจีน ภาพยนตร์เรื่องนี้ได้ เทนซิง ทูลอบ ซารง ซึ่งเป็นหลานชายขององค์ทะไลลามะ มารับบทเป็นองค์ทะไลลามะในวัยผู้ใหญ่
ชื่อภาพยนตร์ "คุนดุน" (ทิเบต: སྐུ་མདུན་ ) แปลว่า "คนปัจจุบัน" มาจากคำสรรพนามที่ชาวทิเบตใช้เรียกทะไลลามะองค์ที่ดำรงตำแหน่งในขณะนั้น สืบมาตั้งแต่สมัยทะไลลามะ องค์ที่หนึ่ง
โครงการสร้างภาพยนตร์เริ่มต้นจากการที่เมลิซซา แมททีสัน ซึ่งมีชื่อเสียงจากการเขียนบทภาพยนตร์เรื่อง อี.ที. เพื่อนรัก ให้พบกับองค์ทะไลลามะ และทูลขออนุญาตนำชีวประวัติของพระองค์มาสร้างภาพยนตร์ แมททีสันยังเป็นผู้เสนอบริษัทผู้สร้างให้สกอร์เซซีรับเป็นผู้กำกับ
ในภาพยนตร์กล่าวถึงเหตุการณ์ตั้งแต่ปี ค.ศ. 1937 จนถึงปี ค.ศ. 1959 เริ่มจากการตามหาองค์ทะไลลามะองค์ใหม่ ที่เชื่อว่าเป็นทะไลลามะ องค์ที่สิบสามที่เพิ่งสิ้นพระชนม์ กลับชาติมาเกิดใหม่ จากนิมิตของเรทิงรินโปเช ที่รับหน้าที่เป็นผู้สำเร็จราชการ และพบว่าเด็กชายอายุสองขวบ ชื่อ ลาโม ดอนดรุบ เป็นบุตรของชาวนาจากเมืองทักเซอร์ ใกล้ชายแดนจีน เป็นทะไลลามะองค์ที่สิบสามกลับชาติมาเกิด ลาโมถูกนำตัวเข้าพระราชวังโปตาลาตั้งแต่อายุสี่ขวบ ได้รับการสถาปนาพระนามว่า เท็นซิง เกียตโซ และได้รับการฝึกฝนเพื่อเตรียมพระองค์ สำหรับพิธีสถาปนาเป็นทะไลลามะ องค์ที่สิบสี่ เมื่อถึงเวลาอันควร
ช่วงชีวิตในวัยเด็กขององค์ทะไลลามะได้พบเห็นความขัดแย้งจากการเมืองในราชสำนัก และการที่ทิเบตถูกรุกรานโดยกองทัพปลดปล่อยประชาชน ของพรรคคอมมิวนิสต์จีน จนทรงมีความเป็นผู้ใหญ่เกินวัย พรรคคอมมิวนิสต์จีนต้องการให้ทรงเป็นผู้นำหุ่นเชิดของรัฐบาลทิเบต และทำการกวาดล้างชาวทิเบตผู้รักชาติ ที่ต่อต้านทหารจีน พระองค์ไม่ต้องการเห็นการฆ่าฟันกัน และพยายามใช้กุศโลบายเพื่อหลีกเลี่ยงความรุนแรง ทั้งการเสด็จฯ ไปเยือนเหมา เจ๋อตุงถึงกรุงปักกิ่ง ในที่สุดจึงทรงตัดสินพระทัยหนีเล็ดลอดออกจากทิเบตพร้อมด้วยผู้ติดตาม ข้ามชายแดนอินเดียเพื่อขอลี้ภัยและตั้งรัฐบาลทิเบตพลัดถิ่น ในปี ค.ศ. 1959 ขณะพระชนม์ 24 ปี
ภาพยนตร์เรื่องนี้เข้าฉายในเวลาใกล้เคียงกับภาพยนตร์เรื่อง "Seven Years in Tibet" และถูกต่อต้านจากรัฐบาลจีนเช่นเดียวกัน ส่งผลให้สกอร์เซซี, แมททีสัน และทีมงานสร้าง ถูกทางการจีนสั่งห้ามเข้าประเทศ และดิสนีย์ซึ่งเป็นบริษัทแม่ของทัชสโตนพิกเจอส์ ถูกทางการจีนเพ่งเล็ง ภาพยนตร์ถ่ายทำในโมร็อกโก โดยบางส่วนถ่ายทำที่วัดทิเบตในนิวยอร์ก
เกศริน ชัยเฉลิมพล
ศุจินันท์ เนสแลนด์ หรือในชื่อเดิมว่า เกศริน ชัยเฉลิมพล (ชื่อเล่น: แนท) หรือที่รู้จักกันดีในชื่อ น้องแนท เป็นนักแสดงภาพยนตร์แผ่นในเชิงอีโรติกและภาพยนตร์ลามกชาวไทย
เกศริน ชัยเฉลิมพล มีชื่อเล่นว่าแนท เกิดเมื่อวันที่ 18 มกราคม พ.ศ. 2528 ที่จังหวัดสระบุรี เพราะบิดาเป็นทหารประจำอยู่จังหวัดดังกล่าว บิดาและมารดาของเธอแยกทางกันตั้งแต่เธอมีอายุ 2 ขวบ ย่าจึงรับไปเลี้ยงที่จังหวัดพิษณุโลก ต่อมาบิดาตายตั้งแต่เธออายุราว 8-9 ขวบ ช่วงวัยรุ่นเธอไม่ชอบการเรียนหนังสือและไม่จบการศึกษานอกระบบ ขณะอายุ 14 ปี เธอได้ออกจากบ้าน อาของเธอจึงส่งเรียนช่างเสริมสวยครั้นเรียนจบก็ไม่อยากเป็นลูกจ้างจึงลาออก และหางานทำที่กรุงเทพมหานครขณะอายุได้ 16 ปี
เธอเข้าสู่วงการบันเทิงด้วยความตั้งใจ เบื้องต้นเธอได้ทำงานอยู่ในร้านอาหารที่น้าเขยเป็นเจ้าของ เคยรับงานเป็นนักแสดงประกอบละครเรื่อง "เมืองมายา" เธอมีแฟนและเสียตัวท้ายสุดก็ถูกทิ้ง ต่อมามีผู้ชักชวนให้ไปถ่ายภาพยนตร์ลามกซึ่งถูกหลอกว่าสื่อลามกนั้นจะไม่วางขายในไทย โดยเธอได้พัฒนาตนเองสู่การแสดงหนังแผ่นแต่ไม่มีชื่อเสียงมากนัก ขณะอายุเพียง 17 ปี หนังเกรดบีในแนวอีโรติกของเธอมีอยู่หลายเรื่อง อาทิ "โมรา", "เธอชื่อแอน" และ "เจ้าพ่ออ่างทองคำ" คู่กับจรัล งามดี และสุระ ธีระกล เป็นอาทิ จนได้ฉายาว่าเป็น "เจ้าแม่หนังแผ่น"
เธอมีชื่อเสียงขึ้นจากกรณีที่มีตำรวจบุกจับการค้าขายภาพยนตร์ลามกในแบบวีซีดี ภายใต้การนำของ พล.ต.ต.วิสุทธิ์ วานิชบุตร ในปี พ.ศ. 2546 ซึ่งตำรวจได้เรียกตัวเธอมาสอบถามหาข้อมูลเพื่อโยงใยไปถึงตัวการแหล่งผลิต เพราะเธอเป็นหนึ่งในนักแสดงนำจากภาพยนตร์เหล่านี้ ซึ่งเรื่องนี้ได้กลายเป็นข่าวคราวโด่งดังในสังคมขณะนั้น และทำให้เธอได้เป็นบุคคลแห่งปี พ.ศ. 2547 ของรางวัลเฉลิมไทยอวอร์ด ครั้งที่ 2 จากเว็บไซต์พันทิปดอตคอมด้วย เธอเคยให้สัมภาษณ์ว่า ""ไม่เคยแสดงกับชาวไทย เคยแสดงกับชาวต่างชาติเท่านั้น""
ต่อมาเธอได้เดินสายโชว์ตัวอยู่พักใหญ่ ๆ และมีผลงานพ็อกเกตบุ๊ก และอัลบั้มนู้ดเฉพาะกิจออกเป็นระยะ ๆ โดยได้ถ่ายคู่กับอดีตคู่รัก คือ สมเจตน์ สะอาด ด้วย ด้วยการใช้เงินลงทุนเอง ภายหลังได้ออกจากวงการบันเทิงเพราะตั้งครรภ์โดยไม่ได้ตั้งใจ และหันไปปฏิบัติธรรมแทน ปัจจุบันเป็นพิธีกรรายการ "น้องแนทตอบปัญหาทางแพทย์" ทางช่อง appleOne ทุกวันจันทร์-ศุกร์ 21.00-22.00
แต่เดิมเธอเคยคบหากับสมเจตน์ สะอาดซึ่งเป็นนายแบบนู้ด แต่เลิกรากัน ต่อมาเธอคบหากับวรากานต์ พุทธรักษา ซึ่งเป็นทอมบอยระยะหนึ่ง เกศรินเคยให้สัมภาษณ์ว่าเธอตั้งครรภ์กับชายคนหนึ่งที่ไม่ได้สมรสกัน ทั้งยืนยันว่าบุตรในครรภ์มิได้เกิดจากการแสดงภาพยนตร์ลามก แต่เธอแท้งลูกจากการโหมงานหนัก และเลิกรากับชายคนดังกล่าวหลังจากนั้น และเคยให้สัมภาณ์ว่าเคยคบหากับชายชาวอเมริกันคนหนึ่งแต่เธอได้เลิกรา
ในเดือนมีนาคม พ.ศ. 2559 เธอให้สัมภาษณ์ว่าจดทะเบียนสมรสกับฮาโรลด์ เจนนิงส์ เนสแลนด์ จูเนียร์ ชายชาวอเมริกันเมื่อวันที่ 27 มกราคม พ.ศ. 2559 และประกาศว่าจะแต่งงานกัน หลังคบหามาตั้งแต่ปี พ.ศ. 2555 ต่อมาเดือนมีนาคม พ.ศ. 2560 เธอให้สัมภาษณ์ว่าขอหย่ากับสามี ต่อมาเดือนมีนาคม พ.ศ. 2561 เธอกล่าวว่ากำลังทำเรื่องหย่า